text:
Isahluko 13
1
Isiprofetho ngeBabele asibonayo u-Isaya indodana ka-Amose.
2 Misani ibhanela entabeni elucwatha, nibaphakamisele izwi, nibaqhwebe ngezandla ukuba bangene emasangweni abakhulu.
3 Mina uqobo ngibayalile abangcwele bami, yebo, ngibizele amaqhawe ami okwentukuthelo yami, bona labo abami abajabula ngokuziqhenya.
4 Umsindo wesixuku ezintabeni kungathi ngowabantu abaningi! Umsindo wokuxokozela kwemibuso yabezizwe ihlangene! UJehova Sebawoti uyabutha impi yakhe.
5 Bavela ezweni elikude nasekugcineni kwezulu uJehova nezikhali zentukuthelo yakhe, ukuba bachithe umhlaba wonke.
6 Klewulani, ngokuba usuku lukaJehova lusondele; njengencithakalo evela kuSomandla luyafika.
7 Ngalokho izandla zonke ziyadangala, nezinhliziyo zonke ziyaphela amandla.
8 Bayashaqeka, babanjwa yiminjunju nobuhlungu, bazibinya njengababelethayo. Babhekana omunye nomunye bemangala. Ubuso babo bungubuso bamalangabi.
9 Bheka, usuku lukaJehova luyeza, lunonya, lunokufutheka, lunokuvutha kolaka, ukuba lwenz'ize umhlaba, luchithe izoni zawo kuwo.
10 Ngokuba izinkanyezi zezulu nawondwenjana bazo akuyikukhanya; ilanga liyakuba mnyama ekuphumeni kwalo, nenyanga ayisayikukhipa ukukhanya kwayo.
11 Ngiyakulijezisa izwe ngobubi balo, nababi ngezono zabo, ngenze ukuba kuphele ukuzidla kwabaziqhenyayo, ngithobise ukuziphakamisa kwabacindezeli.
12 Ngiyakwenza umuntu abe yigugu kunegolide elihle, yebo, umuntukazana kunegolide elicwengekileyo.
13 Ngalokho ngiyakuzamazamisa izulu, umhlaba unyakaziswe endaweni yawo, ngentukuthelo kaJehova Sebawoti ngosuku lokuvutha kwentukuthelo yakhe.
14 Kuyakuthi njengensephe exoshwayo nezimvu ezingaqoqwa muntu, baphendukele, kube yilowo nalowo kubantu bakubo, babalekele, kube yilowo ezweni lakubo.
15 Bonke abatholwayo bayakugwazwa, nabo bonke ababanjwayo bayakuwa ngenkemba.
16 Izingane zabo ziyakuchotshozwa emehlweni abo, izindlu zabo ziphangwe, omkabo baphoqwe.
17 Bhekani, ngiyakubavusela amaMede angayikunaka isiliva, negolide angathokozi ngalo.
18 Iminsalo iyakuwisa phansi izinsizwa zabo; abayikuhawukela isithelo esisesizalweni, amehlo abo angabi nasihe kubantwana.
19 IBabele, umhlobiso wemibuso, isivunulo sokuzikhukhumeza kwamaKaledi, liyakuba njengokuchitha kukaNkulunkulu iSodoma neGomora.
20 Alisoze labuye lakhiwa, akusayikuhlalwa kulo ezizukulwaneni ngezizukulwane; umArabiya akayikumisa khona, nabelusi abayikulala lapho nemihlambi yabo.
21 Kepha izilwane zasehlane ziyakubuthisa khona, nezindlu zalo ziyakugcwala izikhova; kuyakuhlala lapho izintshe, namademoni ayakungqabashiya khona.
22 Izimpungushe ziyakukhala ezinqabeni zalo, namakhanka ezindlini zamakhosi; siseduze ukufika isikhathi salo, nezinsuku zalo aziyikwandiswa.


c: text/html

text:
ISAHLUKO 12
Khuluma “Okusizayo Ekwakheni Abanye”
“Akungabi lenkulumo embi ephuma emilonyeni yenu, kodwa okusizayo ekwakheni abanye.”—KWABASE-EFESU 4:29.
1-3. (a) Yisiphi isipho uJehova asiphe sona njalo kungenzakala njani ukuthi sisetshenziswe kubi? (b) Nxa sifuna ukuhlala sisethandweni lukaNkulunkulu, kumele sisisebenzise njani isipho sokukhuluma?
UBUNGEZWA njani nxa ubunganika umuntu omthandayo isipho abesesibenzisa kubi ngabomo? Ake sithi umnike imota ubususizwa ukuthi uyitshayela butshapha, ebangela ingozi kwabanye. Lokhu bekungakudanisa sibili.
2 Ukwenelisa ukukhuluma amazwi ngokuzwakalayo kuyisipho esivela kuJehova, uMuphi wazo “zonke izipho ezinhle lezipheleleyo.” (UJakhobe 1:17) Isipho lesi esenza abantu bangafanani lezinyamazana sisenza senelise ukuveza imicabango kanye lemizwa yethu. Njengemota, isipho sokukhuluma singasetshenziswa kubi. Kuyamdanisa uJehova nxa sikhuluma butshapha, sizwisa abanye abantu ubuhlungu.
3 Nxa sifuna ukuhlala sisethandweni lukaNkulunkulu, kumele sisebenzise isipho sokukhuluma ngendlela uMuphi ayejonge ngayo. UJehova wenza kucace ukuthi yiphi inkulumo emthokozisayo. ILizwi lakhe lithi: “Akungabi lenkulumo embi ephuma emilonyeni yenu, kodwa okusizayo ekwakheni abanye mayelana leziswelo zabo, ukuba kusize labo abalalelayo.” (Kwabase-Efesu 4:29) Ake sixoxe ngokuthi kungani kumele siqaphele indlela esikhuluma ngayo, ukuthi yiphi inkulumo okumele siyibalekele, lokuthi singakhuluma njani izinto ‘ezisizayo ekwakheni abanye.’
OKWENZA SIQAPHELE INDLELA ESIKHULUMA NGAYO
4, 5. Ezinye izaga eziseBhayibhilini ziwachaza njani amandla amazwi?
4 Isizatho esiqakathekileyo esenza siqaphele indlela esikhuluma ngayo ngesokuthi amazwi alamandla. IZaga 15:4 zithi: “Ulimi oluletha ukuphola luyisihlahla sokuphila, kodwa ulimi olukhohlisayo luyawephula umoya.” Njengoba nje amanzi evuselela isihlahla esomileyo, ngendlela efananayo inkulumo enhle ingawuvuselela umoya walowo oyizwayo. Kodwa amazwi aphuma olimini olungalunganga angazwisa abanye abantu ubuhlungu. Amazwi esiwakhulumayo alamandla okulimaza lokwelapha.—IZaga 18:21.
5 Esinye isaga sikhanyisa ukuthi amazwi alamandla sisithi: “Amazwi okubhuda agwaza njengenkemba.” (IZaga 12:18) Amazwi akhulunywa umuntu engacabanganga angatshiya amanxeba enhliziyo njalo adilize ubuhlobo. Usuke wezwa yini ubuhlungu bokuhlatshwa ngamazwi ahlaba njengenkemba? Isaga esifananayo sibuye sithi: “Ulimi lohlakaniphileyo luyelapha.” Amazwi acatshangwe kuhle aphuma kulowo olenhlakanipho ayifunde eLizwini likaNkulunkulu angelapha inhliziyo esebuhlungwini njalo avuselele ubuhlobo. Uyasikhumbula yini isikhathi owatshelwa ngaso amazwi alomusa? (Bala iZaga 16:24.) Ngenxa yokuthi siyananzelela ukuthi amazwi alamandla, sifuna ukuthi esikukhulumayo kwelaphe abanye, hatshi ukuthi kubalimaze.
Inkulumo epholileyo iyavuselela
6. Kungani kunzima ukuthi silawule ulimi lwethu?
6 Lanxa singazama kangakanani ngeke senelise ukulawula ulimi lwethu ngokupheleleyo. Nansi-ke isizatho sesibili esenza kuqakatheke ukuthi siqaphele indlela esikhuluma ngayo: Isono esilaso kanye lokungapheleli kwenza sisebenzise kubi ulimi lwethu. Amazwi atshengisa lokho okusezinhliziyweni zethu njalo ‘izinkanuko zenhliziyo yomuntu zimbi.’ (UGenesisi 8:21; ULukha 6:45) Yikho-ke ukubamba ulimi lwethu kunzima kakhulu. (Bala uJakhobe 3:2-4.) Lanxa singenelisi ukulubamba ngokupheleleyo ulimi lwethu, singaqhubeka sizama ukuthuthukisa indlela esilusebenzisa ngayo. Njengomuntu obhukutsha ephambana lamanzi njalo elwisana lamagagasi olwandle, lathi kumele silwise isono esisenza sisebenzise kubi ulimi lwethu.
7, 8. Sizalandisa njani kuJehova ngesikukhulumayo?
7 Isizatho sesithathu esenza ukuthi siqaphele indlela esikhuluma ngayo yikuthi sizalandisa kuJehova ngesikukhulumayo. Indlela esilusebenzisa ngayo ulimi lwethu ayithinti kuphela ubuhlobo bethu labanye abantu kodwa ithinta lobuhlobo bethu loJehova. UJakhobe 1:26 uthi: “Uma umuntu ecabanga ukuthi uyakholwa kodwa engabambi ulimi lwakhe okuqinileyo, uyazikhohlisa njalo lokholo lwakhe luyize.” Njengoba sibonile esahlukweni esidlulileyo, inkulumo yethu iyingxenye yokukhonza kwethu. Imisebenzi yethu yonke yobuKhristu ingaba ngengasizi lutho phambi kukaNkulunkulu nxa singalubambi ulimi lwethu, sikhuluma amazwi alimazayo njalo ayingozi. Lokhu kumele kusenze sicabangisise ngalokho esikukhulumayo.—UJakhobe 3:8-10.
8 Kuyacaca-ke ukuthi silezizatho ezizwakalayo zokunanzelela ukuthi asisisebenzisi kubi isipho sethu sokukhuluma. Singakaxoxi ngezinhlobo zezinkulumo ezakhayo, kasixoxeni ngenkulumo okungamelanga ikhulunywe ngumKhristu weqiniso.
INKULUMO ELIMAZAYO
9, 10. (a) Yinkulumo enjani ejayele ukusetshenziswa ngabantu lamuhla? (b) Kungani kungamelanga sisebenzise inkulumo engcolileyo? (Khangela lamabala angaphansi.)
9 Inkulumo ebolileyo. Indlela abantu emhlabeni abakhuluma ngayo nsuku zonke igcwele ukuthuka kanye lezinye izinkulumo ezibolileyo. Abanengi basebenzisa inkulumo enjalo ukuze bagcizelele abafuna ukukutsho kumbe nxa bengelamazwi okusebenzisa. Abantu abenza imidlalo yokuhlekisa basebenzisa inhlamba lenkulumo ephathelane lezemacansini ukuze bahlekise abantu. Kodwa inkulumo ebolileyo ayisiyo ndaba yokudlala ngayo. Eminyakeni engu-2 000 eyadlulayo, umphostoli uPhawuli owayephefumulelwe weluleka ibandla laseKholose ukuthi lilahle ‘inkulumo ebolileyo.’ (KwabaseKholose 3:8) UPhawuli watshela ibandla lase-Efesu ukuthi ‘ukuphoxa’ okungcolileyo kuphakathi kwezinto ‘ezingafanelanga’ zenziwe ngamaKhristu eqiniso.—Kwabase-Efesu 5:3, 4.
10 UJehova kayithandi inkulumo ebolileyo njalo lalabo abamthandayo kabayithandi. Kuliqiniso ukuthi indlela esithanda ngayo uJehova kumele isenze singakhulumi inkulumo ebolileyo. Ekhuluma ‘ngezenzo zemvelo yesono,’ uPhawuli wakhuluma ‘ngokungcola’ (The Holy Bible in Ndebele) okungagoqela inkulumo engcolileyo. (KwabaseGalathiya 5:19-21) Le kayisiyo ndaba yokudlala ngayo. Umuntu angasuswa ekuhlanganyeleni lebandla nxa engaphenduki ngemva kokunikwa iseluleko kanengi njalo eselomkhuba wokukhuluma izinto ezingcolileyo, eziyangisayo njalo eziphambanisa abanye. *
11, 12. (a) Kuyini ukunyeya njalo kungaba njani yingozi? (b) Kungani kumele izikhonzi zikaJehova zibalekele inkulumo enyundelayo?
11 Ukunyeya okuyingozi lokunyundela. Ukunyeya yikukhuluma amanga ngabanye abantu langezimpilo zabo. Ukukhuluma ngabanye abantu kubi yini ngaso sonke isikhathi? Akukubi nxa sixoxa ngezinto ezinhle njalo ezincedayo ezinjengokuxoxa ngomuntu osanda kubhaphathizwa kumbe ofuna ukukhuthazwa. AmaKhristu ekhulu lokuqala ayelendaba lenhlalakahle yabanye njalo ayexoxa izindaba ezisizayo ezazimayelana lamanye amaKhristu ayekholwa lawo. (Kwabase-Efesu 6:21, 22; KwabaseKholose 4:8, 9) Kodwa ukukhuluma ngabanye abantu kungaba yingozi nxa kukhulunywa amanga ngabo kumbe nxa kuvezwa imfihlo yabo. Okubi kakhulu yikuthi kungenza abantu bacine sebenyundela njalo lokhu kuyalimaza ngaso sonke isikhathi. kunyundela “yikuqamba amanga ngomunye umuntu . . . okwenza lowomuntu onyundelwayo eyiswe njalo angabi lesithunzi.” Ngokwesibonelo, abaFarisi babekhuluma inkulumo yokunyundela elimazayo ukuze benze uJesu eyiswe. (UMathewu 9:32-34; 12:22-24) Izikhathi ezinengi ukunyundela kubangela ukuxabana.—IZaga 26:20.
12 UJehova kabathandi labo abasisebenzisa kubi isipho sokukhuluma ukuze beyise abanye kumbe badale ingxabano. Uyabazonda labo ababangela “ukuxabana kubazalwane.” (IZaga 6:16-19) Igama lesiGiriki elithi di·aʹbo·los elihunyutshwe ngokuthi “mnyundeli” ngelinye elisetshenziswa njengebizo likaSathane. Ubizwa ngokuthi nguDeveli, umnyundeli omubi kaNkulunkulu. (ISambulo 12:9, 10) Sifuna ukubalekela inkulumo embi engasenza sibe ngodeveli. Ayikho indawo ebandleni yabantu abanyundelayo ngenkulumo evusa imisebenzi yemvelo yesono ‘enjengokuxabana’ kanye ‘lokungezwani.’ (KwabaseGalathiya 5:19-21) Kodwa ungakakhulumi izindaba ezimayelana lomunye umuntu, zibuze ukuthi: ‘Kuliqiniso yini? Kutshengisa umusa yini ukutshela abanye ngakho? Kulesidingo sokuthi ngitshele abanye ngakho yini?’—Bala u-1 Thesalonika 4:11.
13, 14. (a) Inkulumo elimazayo ingaba lempumela bani kulabo abayizwayo? (b) Kuyini ukuthuka njalo kungani umuntu othukayo ezifaka engozini nxa esenza njalo?
13 Inkulumo elimazayo. Njengoba kuke kwakhulunywa, amazwi alamandla okulimaza. Kuliqiniso ukuthi ngezinye izikhathi ngenxa yesono esilaso, sonke siyake sikhulume izinto esisuka sizisole ngazo ngemva kwesikhathi. Kodwa iBhayibhili lisixwayisa ngenkulumo okungamelanga itholakale emulini kumbe ebandleni lobuKhristu. UPhawuli waxwayisa amaKhristu esithi: ‘Susani yonke inzondo, lokuthukuthela, lolaka, lokuxabana lesinyeyo loba inkulumo elimazayo.’ (Kwabase-Efesu 4:31) Abanye abahumutshi beBhayibhili bahumutsha umutsho lo othi “inkulumo elimazayo” ngokuthi “amazwi amabi,” “inkulumo eyingozi” njalo langokuthi “inkulumo ethukayo.” Inkulumo elimazayo, egoqela ukuthuka kumbe ukukhuluma amazwi ahlabayo, ukuhlala usola abanye, ingenza abanye balahlekelwe yisithunzi njalo bazizwe bengaselancedo. Izinhliziyo ezibuthakathaka zabantwana ziyathinteka kakhulu ngamazwi alimazayo.—KwabaseKholose 3:21.
14 IBhayibhili liyakulahla ukuthuka, okuyikuthethisa abanye ngenhlamba langamazwi eyisayo. Umuntu okwenza umkhuba ukukhuluma okunjalo uzifaka engozini, ngoba umuntu oyisithuki angasuswa ebandleni nxa esehluleka ukulalela kanengi imizamo yabanye yokumnceda. Nxa angekela ukuntshintsha izindlela zakhe, angalahlekelwa yizibusiso zokuhlala emhlabeni omutsha. (1 KwabaseKhorinte 5:11-13; 6:9, 10) Kuyacaca-ke ukuthi asingeke sihlale sisethandweni lukaNkulunkulu nxa sikwenza umkhuba ukukhuluma izinto ezingakhiyo, ezingamanga, kumbe ezingelamusa. Inkulumo enjalo iyalimaza.
‘INKULUMO ESIZA EKWAKHENI ABANYE’
15. Yinkulumo enjani ‘esiza ekwakheni abanye’?
15 Singasisebenzisa njani isipho sokukhuluma ngendlela uMuphi ayejonge ukuthi sisetshenziswe ngayo? Khumbula ukuthi iLizwi likaNkulunkulu lisikhuthaza ukuthi sikhulume “okusizayo ekwakheni abanye.” (Kwabase-Efesu 4:29) UJehova uyathokoza nxa sikhuluma okusizayo ekwakheni abanye, sibakhuthaza njalo sibaqinisa. Kumele siqale sicabangisise nxa sifuna ukukhuluma ngendlela enjalo. IBhayibhili kalilamithetho ebhalwe phansi okumele siyilandele njalo kalilaluhlu ‘lwenkulumo elengqondo’ okumele siyisebenzise. (KuThithusi 2:8) Nxa sifuna ukukhuluma amazwi ‘asizayo ekwakheni abanye’ kumele sikhumbule izinto ezintathu ezilula njalo eziqakathekileyo ezinjengokuthi iyanceda, iliqiniso njalo ilomusa. Izinto lezi zisinceda ukuthi sibone inkulumo eyakhayo. Silalezo zinto engqondweni, ake sikhulume ngezibonelo ezicacileyo zenkulumo eyakhayo.—Bona ibhokisi elithi “ Engikukhulumayo Kuyakha Yini?”
16, 17. (a) Kungani kumele sincome abanye? (b) Yiwaphi amathuba akhona okuncoma abanye ebandleni lasemulini?
16 Ukuncoma okuvela enhliziyweni. UJehova loJesu bayakubona ukuqakatheka kokukhuluma amazwi okuncoma. (UMathewu 3:17; 25:19-23; UJohane 1:47) NjengamaKhristu, lathi senza kuhle nxa sincoma abanye ngokuvela enhliziyweni. Kungani kunjalo? IZaga 15:23 zithi: “Yeka kuhle kangakanani ukuzwa ilizwi elifaneleyo!” Zibuze: ‘Ngizizwa njani lapho ngisamukela ukunconywa okuvela enhliziyweni? Kuyangithokozisa futhi kungikhuthaze yini? Kuliqiniso ukuthi amazwi okuncoma akwenza unanzelele ukuthi kukhona umuntu okunanzelelayo, lokuthi ukhona umuntu okukhathalelayo njalo kutshengisa ukuthi uyawubonga umzamo owenzileyo. Isikhuthazo esinjalo senza ube lesibindi njalo senza ukuthi ngesikhathi esilandelayo usebenze ngenhliziyo yakho yonke. Njengoba ubonga lapho unconywa, akumelanga yini lawe uncome abanye?—Bala uMathewu 7:12.
17 Zifundise ukudinga okuhle kwabanye ubusubancoma. Ebandleni, ungezwa inkulumo elungiselelwe kuhle, unanzelele osakhulayo othuthuka kuhle ngokomoya noma unanzelele umuntu osekhulile oqhubeka engena imihlangano zikhathi zonke lanxa esegugile. Amazwi okuncoma asuka enhliziyweni angathinta izinhliziyo zabantu abanjalo futhi enze bazimisele ukuqhubeka bekhonza uJehova. Emulini, amadoda labomkawo bayawadinga amazwi okunconywa lawokubongwa avela enhliziyweni yomunye lomunye. (IZaga 31:10, 28) Abantwana bayathaba kakhulu nxa bebongwa njalo betshelwa ukuthi baqakathekile. Ukunconywa lokubongwa kuvuselela umntwana ngendlela ilanga lamanzi okuvuselela ngayo isihlahla. Bazali, dingani amathuba okuncoma abantwana benu ngezimpawu zobuntu babo obuhle kanye lemizamo yabo. Ukunconywa okunjalo kunganika abantwana isibindi njalo kubakhuthaze ukuthi benze omunye umzamo wokwenza okulungileyo.
18, 19. Kungani kumele senze konke okusemandleni ethu ukuze sikhuthaze futhi siqinise esikholwa labo, njalo singakwenza njani lokho?
18 Ukukhuthaza lokududuza abanye. UJehova ulendaba labantu ‘abalomoya othobekileyo’ ‘labalezinhliziyo ezidabukileyo.’ (U-Isaya 57:15, The Holy Bible in Ndebele) ILizwi lakhe lisikhuthaza ukuthi ‘siqinisane’ njalo ‘sisize ababuthakathaka.’ (1 KwabaseThesalonika 5:11, 14) Singaba leqiniso lokuthi uNkulunkulu uyayiqaphela njalo uyayiqakathekisa imizamo esiyenzayo yokukhuthaza lokududuza amanye amakholwa alezinhliziyo ezidanileyo.
19 Kodwa kuyini ongakutsho ukuze wakhe umKhristu okhonza laye odanileyo? Ungacabangi ukuthi kumele ululungise uhlupho lwakhe. Kanengi, amazwi alula nje yiwo anceda kakhulu. Yenza umuntu lowo odanileyo abe leqiniso lokuthi ulendaba laye. Cela ukukhuleka lodanileyo. Ungancenga uJehova ukuthi amsize lowo muntu abone ukuthi uNkulunkulu kanye labazalwane bamthanda kangakanani. (UJakhobe 5:14, 15) Msize abe leqiniso lokuthi uyadingakala njalo uyaqakathekiswa kakhulu njengelunga lebandla. (1 KwabaseKhorinte 12:12-26) Bala ivesi leBhayibhili elikhuthazayo elizamenza abe leqiniso lokuthi uJehova ulendaba laye ngokwakhe. (IHubo 34:18; UMathewu 10:29-31) Akuthandabuzwa ukuthi ukuthatha isikhathi esaneleyo sokuthi ukhulume “ilizwi elilomusa” kodanileyo njalo lokukhuluma amazwi avela enhliziyweni kuzamnceda ukuthi azizwe ethandwa njalo eqakathekiswa.—Bala iZaga 12:25.
20, 21. Kuyini okwenza iseluleko sibe ngesincedayo?
20 Iseluleko esiloncedo. Sonke siyakudinga ukwelulekwa ngenxa yokuthi siyizidalwa ezilesono. IBhayibhili lisikhuthaza lisithi: “Lalela ukucetshiswa, wamukele ukuqondiswa, ngoba ekucineni uzahlakanipha.” (IZaga 19:20) Akusibadala kuphela okumele banike iseluleko. Abazali bayabeluleka abantwana. (Kwabase-Efesu 6:4) Odade abakhulileyo ngokomoya bangeluleka abesifazana abatsha. (KuThithusi 2:3-5) Ukuthanda kwethu abanye yikho okusenza sibanike iseluleko esingamukelwa umuntu engasali edanile. Kuyini okungasinceda ukuthi senelise ukupha iseluleko esinjalo? Cabanga ngezinto ezintathu ezenza iseluleko sibe ngesisebenzayo: inhloso yomeluleki, isizathu sokweluleka, lendlela iseluleko esinikwa ngayo.
21 Ukuze iseluleko sibe loncedo, kumele umeluleki asinike kuhle. Zibuze: ‘Kunini lapho iseluleko esilula khona ukusamukela?’ Kulula ukwamukela iseluleko nxa ukwazi ukuthi lowo okwelulekayo ulendaba lawe, akakhulumi ngoba elokwakhe okumkhathazayo lokuthi kalazinhloso ezimbi. Kumele lawe ube lezinhloso ezinhle nxa useluleka abanye. Iseluleko esiba lempumela emihle ngesisekelwe eLizwini likaNkulunkulu. (2 KuThimothi 3:16) Kumele sisebenzise okukhulunywa yiMibhalo lapho siseluleka abanye kungelandaba ukuthi sicaphuna eBhayibhilini loba hatshi. Ngakho abadala bayaqaphela ukuthi kabeluleki besebenzisa imibono yabo kumbe bantshintshe lokho okutshiwo yiMibhalo, besenza kukhanye angani iBhayibhili liyasekela imibono yabantu. Iseluleko siyanceda kakhulu nxa siphiwe kuhle. Kulula ukwamukela iseluleko esilomusa esifakwe itswayi futhi lowo owelulekwayo usala elesithunzi.—KwabaseKholose 4:6.
22. Kuyini ozimisele ukukwenza mayelana lendlela yokusebenzisa isipho sokukhuluma?
22 Kuliqiniso ukuthi ukukhuluma kuyisipho esiligugu esivela kuNkulunkulu. Indlela esimthanda ngayo uJehova kumele isenze sisisebenzise kuhle isipho sokukhuluma, hatshi kubi. Sifuna ukukhumbula ukuthi amazwi esiwakhulumayo alamandla okwakha lokubhidliza. Ngakho-ke kasizimiseleni ukusisebenzisa kuhle isipho lesi ngendlela uMuphi ayejonge ngayo, ukuthi sibe ngesisizayo “ekwakheni abanye.” Ngaleyo ndlela inkulumo yethu izakuba ngekhuthazayo kwabaseduze kwethu njalo izasisiza ukuthi sihlale sisethandweni lukaNkulunkulu.
^ indima 10 Njengoba lisetshenzisiwe eMibhalweni, ibala elithi ‘ukungcola’ lilengcazelo ebanzi engagoqela izono ezinengi. Lanxa kungasikho konke ukungcola okumele kuhlalelwe phansi yikhomithi yokwahlulela, umuntu angasuswa ebandleni nxa engaphenduki emikhubeni engcolileyo.—2 KwabaseKhorinte 12:21; Kwabase-Efesu 4:19, khangela kuNqabayokulinda ka-July 15, 2006 esihlokweni esithi “Imibuzo Evela Kubafundi.”

robotstxt: allowed

filter: keep


text:
Isahluko 9
1
Wabhalwa-ke wonke u-Israyeli ngezizukulwane; bheka, balotshiwe encwadini yamakhosi akwa-Israyeli; uJuda wathunjelwa eBabele ngeziphambeko zakhe.
2 Abakhileyo kuqala emafeni abo emizini yabo babe ngu-Israyeli, nabapristi, namaLevi, namaNethini.
3 EJerusalema kwahlala kubantwana bakwaJuda, nakubantwana bakwaBenjamini, nakubantwana bakwa-Efrayimi noManase:
4 ngu-Uthayi ka-Amihudi ka-Omri ka-Imri kaBani kubantwana bakwaPheresi kaJuda.
5 KumaShiloni: ngu-Asaya izibulo namadodana akhe.
6 Kumadodana kaZera: nguJehuweli nabafowabo, bengamakhulu ayisithupha namashumi ayisishiyagalolunye.
7 Kumadodana kaBenjamini: nguSalu kaMeshulamu kaHodaviya kaHasenuwa,
8 no-Ibineya indodana kaJerohamu, no-Ela ka-Uzi kaMikiri, noMeshulamu kaShefathiya kaRehuweli kaJibiniya,
9 nabafowabo ngezizukulwane zabo, bengamakhulu ayisishiyagalolunye namashumi ayisihlanu nesithupha. Bonke labo bantu babe yizinhloko zezindlu zawoyise ngokwezindlu zawoyise.
10 Kubapristi: ngoJedaya, noJehoyaribi, noJakini,
11 no-Azariya kaHilikiya kaMeshulamu kaSadoki kaMerayoti ka-Ahithubi, umphathi wendlu kaNkulunkulu,
12 no-Adaya kaJerohamu kaPhashuri kaMalikhiya noMahasayi ka-Adiyeli kaJahizera kaMeshulamu kaMeshilemiti ka-Imeri,
13 nabafowabo, izinhloko zezindlu zawoyise, beyinkulungwane namakhulu ayisikhombisa namashumi ayisithupha, amadoda ahlakaniphile emsebenzini wenkonzo yasendlini kaNkulunkulu.
14 KumaLevi: nguShemaya kaHashubi ka-Azirikamu kaHashabiya kumadodana kaMerari,
15 noBakibakari, noHereshi, noGalali, noMathaniya kaMika kaZikiri ka-Asafa,
16 no-Obadiya kaShemaya kaGalali kaJeduthuni, noBerekiya ka-Asa ka-Elkana owahlala emizaneni yamaNethofa,
17 nabalindisango oShalumi, no-Akubi, noThalimoni, no-Ahimani, nabafowabo; uShalumi wayeyinhloko.
18 Kwaze kwaba kuleso sikhathi babe sesangweni lenkosi ngasempumalanga; babe ngabalindisango bekamu labantwana bakwaLevi.
19 UShalumi kaKore ka-Ebiyasafa kaKora, nabafowabo bendlu kayise, amaKorahi, babephethe umsebenzi wenkonzo, bengabalindisango etabernakele; oyise babemele ikamu likaJehova bengabalindisango.
20 UFinehasi indodana ka-Eleyazare wayengumbusi phezu kwabo ngesikhathi esidlulileyo. UJehova wayenaye.
21 UZakariya indodana kaMeshelemiya wayengumlindisango etendeni lokuhlangana.
22 Bonke labo ababekhethiwe ukuba babe ngabalindisango babe ngamakhulu amabili neshumi nambili. Babhalwa ngezizukulwane emizaneni yabo, bamiswa ngoDavide noSamuweli umboni ezikhundleni zabo.
23 Bona nabantwana babo babephethe amasango endlu kaJehova, indlu yetende, belinda.
24 Abalindi babekhona ezinhlangothini ezine: ngasempumalanga, nangasentshonalanga, nangasenyakatho, nangaseningizimu.
25 Abafowabo emizaneni yabo babeyakungena emva kwezinsuku eziyisikhombisa njalo izikhathi ngezikhathi ukuba babe nabo,
26 ngokuba abalindi abane abakhulu ababe ngamaLevi babe sesikhundleni njalo, bephethe amakamelo nengcebo endlini kaNkulunkulu.
27 Bahlala ebusuku bezungeza indlu kaNkulunkulu, ngokuba kwakungokwabo ukuyilinda, kwakungokwabo futhi ukuyivula ekuseni imihla ngemihla.
28 Abanye babephethe izitsha zenkonzo, ngokuba zangeniswa ngokubalwa, zakhishwa ngokubalwa.
29 Abanye kubo babemiselwe impahla, nezitsha zonke zendlu engcwele, nempuphu, newayini, namafutha, nenhlaka, namakha.
30 Abanye bamadodana abapristi bagxoba amakha aba ngamafutha.
31 UMatithiya, omunye wamaLevi, owayeyizibulo likaShalumi umKorahi wayenesikhundla sokubheka izinto ezenziwa amakhanzini.
32 Abanye abafowabo bamadodana amaKohati babephethe izinkwa zokubukwa ukuba bazilungise onke amasabatha.
33 Kepha abanye, abahlabeleli, izinhloko zezindlu zawoyise zamaLevi, babe semakamelweni bekhululekile kokunye, ngokuba babe semsebenzini wabo imini nobusuku.
34 Labo babe yizinhloko zezindlu zawoyise bamaLevi, izinhloko ezizukulwaneni zabo, bahlala eJerusalema.
35 EGibeyoni kwahlala uyise kaGibeyoni uJehiyeli ogama lomkakhe lalinguMahakha,
36 nendodana yakhe eyizibulo u-Abidoni, kanye noSuri, noKishi, noBali, noNeri, noNadabi,
37 noGedori, no-Ahiyo, noZakariya, noMikiloti.
38 UMikiloti wazala uShimeyamu. Nabo bahlala nabafowabo eJerusalema malungana nabafowabo.
39 UNeri wazala uKishi; uKishi wazala uSawule; uSawule wazala oJonathani, noMaliki Shuwa, no-Abinadaba, no-Eshi Bali.
40 Indodana kaJonathani yayinguMeribi Bali; uMeribi Bali wazala uMika.
41 Amadodana kaMika: ngoPhithoni, noMeleki, noThareya, no-Ahazi.
42 U-Ahazi wazala uJara; uJara wazala o-Alemeti, no-Azimaveti, noZimri; uZimri wazala uMosa;
43 uMosa wazala uBineya; uRefaya wayeyindodana yakhe; ngu-Eleyasa indodana yakhe, ngu-Aseli indodana yakhe;
44 u-Aseli wayenamadodana ayisithupha; amagama awo yilawa: o-Azirikamu, noBokeru, no-Ishmayeli, noShehariya, no-Obadiya, noHanani; labo babe ngamadodana ka-Aseli.


text:
Isahluko 27
1
Ungazigabisi ngolwakusasa, ngokuba awukwazi okungavela ngosuku.
2 Makakudumise omunye, kungabi ngumlomo wakho, kube ngumfokazi, kungabi yizindebe zakho.
3 Itshe liyasinda nesihlabathi sinzima, kepha ukukhathaza kwesiwula kuyasinda kunakho kokubili.
4 Ulaka lulunya nentukuthelo iyisikhukhula, kepha ngubani ongema phambi komhawu na?
5 Ukusola okusobala kungcono kunothando olufihliweyo.
6 Amanxeba othandayo athembekile, kepha ukwanga kwesitha kuyachichima.
7 Umphefumulo osuthiyo uyanengwa yizinyosi, kepha emphefumulweni olambileyo konke okubabayo kumnandi.
8 Njengenyoni esuka ibaleka esidlekeni sayo, unjalo umuntu obalekele indawo yakhe.
9 Amafutha nempepho kuyathokozisa inhliziyo; bunjalo ubumnandi bomuntu ngokululeka ngenhliziyo.
10 Ungashiyi umngane wakho nomngane kayihlo, ungangeni endlini yomfowenu ngosuku lwengozi yakho; ungcono umakhelwane oseduze kunomfowenu okude.
11 Ndodana yami, hlakanipha, uthokozise inhliziyo yami ukuba ngiphendule ongisolayo.
12 Oqondileyo uyabona ububi, acashe, kepha abangenalwazi badlula nje, bahlupheke ngakho.
13 Thatha ingubo yoyisibambiso somfokazi, umbambe abe yisibambiso omela abezizwe.
14 Obusisa umngane wakhe ngezwi elikhulu, evuka ekuseni, kuyakubalelwa kuye ukuthi kuyisiqalekiso.
15 Ukuconsa okunganqamukiyo ngosuku lwemvula nowesifazane oxabanayo kuyafana.
16 Omvimbela yena uvimbela umoya; isandla sakhe sokunene sihlangana namafutha nje.
17 Insimbi ilola insimbi, nomuntu ubuso bomunye.
18 Olonda umkhiwane uyakudla izithelo zawo, nolinda inkosi yakhe uyakudunyiswa.
19 Njengasemanzini ubuso bubhekana nobuso, injalo inhliziyo yomuntu kumuntu.
20 Indawo yabafileyo nokubhubha akusuthi, namehlo omuntu awasuthi.
21 Ukhamba lokuncibilikisela lungolwesiliva, nesithando ngesegolide, nomuntu unjengodumo lwakhe.
22 Noma ugqula isiwula ngembokodwe etsheni lokusila phakathi komqhazulo, ubuwula baso abuyikusuka kuso.
23 Yazi nokwazi ukuma kwezimvu zakho, ubeke inhliziyo yakho emihlambini yakho.
24 Ngokuba ingcebo ayiyikuhlala kuze kube phakade; umqhele uyahlala izizukulwane ngezizukulwane na?
25 Lapho utshani bumuka, nohlaza lubonakala, nemifino yezintaba ibuthwa,
26 kukhona izimvu zokuba wembathe, nezimpongo ukuba zibe yintengo yomhlaba.
27 Kuyakuba khona ubisi lwezimbuzi olwanele ukudla kwakho nokudla kwendlu yakho, nokuphila kwamantombazana akho.


text:
Isahluko 72
1
ElikaSolomoni. Nkulunkulu, nika inkosi izahlulelo zakho nendodana yenkosi ukulunga kwakho.
2 Iyakwahlulela isizwe sakho ngeqiniso nezihlupheki zakho ngemfanelo.
3 Izintaba ziyakuletha ukuthula kubantu; kanjalo namagquma, ngokulunga.
4 Izakubahlulela abahluphekileyo kubantu, isindise abantwana babampofu, imphohloze onokhahlo.
5 Bayakwesaba wena, kusekhona ilanga nenyanga, izizukulwane ngezizukulwane.
6 Iyakwehla njengemvula edlelweni, njengesihlambi esimatisa umhlaba.
7 Ezinsukwini zayo olungileyo uyakuqhakaza, kuvame ukuthula, ize ingabikho inyanga.
8 Iyakubusa kusukela elwandle kuze kube selwandle, kusukela emfuleni kuze kube semikhawulweni yomhlaba.
9 Abakhe ehlane bayakukhothama phambi kwayo; izitha zayo zizakukhotha uthuli.
10 Amakhosi aseTharishishi naweseziqhingini ayakuletha izipho; amakhosi aseSheba naseSeba ayakwethula izipho.
11 Onke amakhosi ayakuziwisa phambi kwayo; zonke izizwe ziyakuyikhonza.
12 Ngokuba iyakukhulula ompofu ozikhalela kuyo, nohluphekayo ongenamsizi.
13 Iyakuhawukela odangeleyo nompofu; iyakusindisa imiphefumulo yabampofu.
14 Iyakukhulula umphefumulo wabo okhahlweni nasendluzuleni; igazi labo liyakuba yigugu emehlweni ayo.
15 Iyakuphila, bayinike igolide laseSheba, bayithandazele njalo, bayibusise lonke usuku.
16 Kuyakuba khona inala kakolweni ezweni esiqongweni sezintaba; ukudla kwalo kuyakuhashazela njengeLebanoni; abemizi bayakukhahlela njengotshani bomhlaba.
17 Igama layo liyakuma kuze kube phakade; igama layo liyakuxhanta, lisekhona ilanga; bayakuzibusisa ngayo; bonke abezizwe bayakuthi ibusisiwe.
18 Makabongwe uJehova uNkulunkulu, uNkulunkulu ka-Israyeli, onguye yedwa owenza izimangaliso.
19 Malibongwe igama lakhe lenkazimulo kuze kube phakade, umhlaba wonke ugcwale inkazimulo yakhe. Amen, Amen.
20 Imikhuleko kaDavide indodana kaJese isaphelile.


text:
Usizi bengaholi abadlali be-PSL
2017-07-16 18:08
Mfanafuthi Ndlovu, ILanga
Durban – Kubhoke inkemane kubadlali abakhala ngokungaholi eakilabhini aseCape Town adlala kwiNational First Divisoon ngaphansi kwe-PSL.
ILANGA LangeSonto lithole ukuthi kulamule iSouth African Football Players Union kubadlali beCape Town All Stars abagcine beyithole ngoLwesine imali yenyanga edule kangti kusacwebe iziziba kwiSantos egencwe yizembe ngesizini edlule ukuyogijima kwi-Safa Western Cape ABC Motsepe League.
Leli phephandaba lithole ukuthi abanye abadlali be-All Stars bebekweletwa imali eyisigamu sesizini edlule njengoba kubikwa ukuthi bebegcine ukuhola kuvalelwa amaholidi kaZibandlela.
OLUNYE UDABA: ISundowns isiphendule i-PSL ihawu
Yingalesi sizathu sokushoda kwenkece okwenze ikilabhu yafakwa endalini okungacaci ukuthi izoqala isizini ingaphansi kwasiphi isandla.
Izindaba zokukweletwa kwabadlali ziqinisekiswe nguBrent Carelse weSafpu eWestern Cape otshele leli phephandaba ukuthi ulwe kanzima nabaphathi be-All Stars ukuthola imali yabo.
Imizamo yokuthola izikhulu ze-Stars kayiphumelelanga kwazise belukhala lungabanjwa ucingo lukaLunga Ncwana ongumnikazi wayo futhi lungayamukeli imiyalezo.
Kwenzeka esifanayo nakuGoolam Allie ongumnikazi weSantos.
- News 24


text:
BAJABULISE ABAMBALWA OLUNDI
KUSHODE ngabathandi bobumnandi emcimbini obuseCrystal Lounge ngoLwesihlanu oNdini enyakatho yeKwaZulu-Natal.
Lo mcimbi ubuhlelelwe ukujabulisa izinkumbi zabantu ebezitheleke kule ndawo ngenhloso yokuhambela uMkhosi Womhlanga obusesigodlweni seSilo eNyokeni, KwaNongoma ngoMgqibelo.
Minyaka yonke iningi labantu livamise ukuba liqashe izindawo zokulala oNdini kwazise lusondelene naKwaNongoma.
Umcimbi wangoLwesihlanu bekuhloswe ukuba ujabulise abantu kodwa kube yidlanzana eliwuhambelile nakuba bekunandisa u DJ Christos oyinkakha kulo mkhakha.
Lo DJ ubeshiyelana inkundla nalabo bendawo abangazange bakugqize qakala ukushoda kwabantu kodwa badedela ingoma.
Idlanzana ebelikhona belijuxuza likhombisa ukujabulela ukushiyelana kwalabo DJ inkundla. NgoMgqibelo kuyona le ndawo kunandise uDJ Vumar ongu- msakazi weGagasi FM.
U DJ Vumar ogqoke isikibha esibomvu uklwebhe amapuleti eCrystal Lounge.


text:
WordWeb
-
Inguqulo:
-
-
Ulimi:
-
Thwebula WordWeb
Incazelo:
Izici Main:
- A database elikhulu amazwi zendabuko, bomcondvofana kanye lenze ukuba amagama aphinyiselwe ezahlukene
- Ubonisa ulwazi mayelana amazwi
- Views tikhala in the Web-izichazamazwi
- Ubonisa i inothi ochazayo ngenkathi uthayipha igama
- Usekela izilimi zezigodi ezihlukahlukene ulimi English
Amazwana on WordWeb:
WordWeb Ahlobene software:
Ithuluzi esikahle yakhelwe ukuba bafunde ukudlala upiyano. Isofthiwe isebenzisa inqubo yokufunda ephumelelayo ukufeza imiphumela esheshayo.
Isofthiwe ukusebenza kanye ahlukahlukene izibalo. Amathuluzi abaningi futhi izingxenye ukudala amagrafu ayatholakala umsebenzisi.
Isichazamazwi electronic ngokusekelwa ngezilimi eziningi ezahlukene. Isofthiwe uhumusha amagama olulodwa noma imishwana iqukethe database enkulu amazwi kusukela izichazamazwi ehlukahlukene.
Isofthiwe ukufundisa izingane izimiso eziyisisekelo lwezinhlelo. Isofthiwe isebenzisa interface lula for development elula amaphrojekthi ahlukahlukene.
Isofthiwe ukusebenza kanye Amacebo emazingeni ehlukene nobunzima. Futhi kusekela scaling futhi umsebenzi enezingxenye.
Isofthiwe sokulingisa umdlalo on the virtual midi-keyboard. Isofthiwe kwenza ukucacisa Ukubukeka of the music futhi ngezifiso insimbi yomculo nezidingo umsebenzisi.
Isofthiwe ukwakha kanye ukuxazulula cryptographs. Isofthiwe kuhlanganisa amathuluzi amaningi ukuze adale izinhlobo ezahlukene cryptographs.
Amathuluzi for kathisha kohlaziyo noma kwamanani kanye nokwakha amagrafu. Isofthiwe ikuvumela ukuba sisebenze izinhlobo ezahlukene izibalo.
Iklayenti ukusebenza thwebula amafayela kusukela internet. Isofthiwe ine a isethi elikhulu izici futhi likuvumela ukuba ucinge amafayela.
Ithuluzi okukhulu ekunqandeni ngokumelene amagciwane of izinhlobo ezahlukene. Isofthiwe isebenzisa ubuchwepheshe obehlukene ukuhlonza izinsongo futhi kwenza ukuwasusa kalula.
Isofthiwe popular igxile ukudalwa sokuxhumana bezijabulisa kakhulu webcam. Isofthiwe ine inqwaba ezahlukene visual effects.
Iphakethe Ihhovisi ukusebenza nge imibhalo umbhalo kanye namatafula. It isekela inqwaba ye izakhiwo kanye nemisebenzi esikhundleni Microsoft Office.
Ithuluzi ukudala isifaki amafayela nge ukusekela nemingcele ehlukahlukene. Futhi ichaza zonke okufakwe amafayela ukubhala uhlelo and Ukuqalisa.
Isofthiwe ukukopisha DVD ngaphandle ukulahlekelwa izinga. Futhi isofthiwe kuhlanganisa amathuluzi cindezela, susa futhi ukuguqula okuqukethwe oshayelayo.
Bona software xaxa
Operation izinhlelo:
- Windows
- Android
Top software:
Bona software xaxa


text:
MASHI 21, 2017
ERUSSIA
Umkhankaso Womhlaba Wonke WoFakazi BakaJehova Wokunqanda Izinsongo Zokuvinjelwa KoFakazi ERussia
ENEW YORK—Iziphathimandla zaseRussia zisongela ukuvimbela ngokusemthethweni inkolo yoFakazi BakaJehova kulelo zwe. OFakazi BakaJehova banxusa iziphathimandla zaseKremlin nezeNkantolo Ephakeme ukuba zibakhulule kulokhu kumangalelwa, ngokusebenzisa umkhankaso womhlaba wonke wokubhala izincwadi. INdikimba Ebusayo yoFakazi BakaJehova imema bonke oFakazi, abangaphezu kwezigidi ezingu-8, emhlabeni wonke ukuba bangenele lo mkhankaso.
Ngo-Mashi 15, 2017, uMnyango Wenkonzo Yezobulungisa waseRussia wamangalela iHhovisi Lokuqondisa LoFakazi BakaJehova laseRussia kuyi-Supreme Court of the Russian Federation ngokuthi liyinhlangano eyeqisayo ngenxa yalokho kufanele livalwe. Lo Mnyango ufuna nokuthi kuvinjelwe nemisebenzi eyenziwa kuleli Hhovisi Lokuqondisa loFakazi. Uma iNkantolo Ephakeme ivumelana nalokhu, indlunkulu yoFakazi yakuleli zwe eseduze neSt. Petersburg izovalwa. Kuzobe sekuvalwa neziNhlangano Zenkolo Zendawo zoFakazi ezibhaliswe ngokomthetho ezingaba ngu-400, kuvinjelwe ngisho nomsebenzi owenziwa emabandleni angaphezu kuka-2300 oFakazi BakaJehova eRussia. UHulumeni angase athathe nempahla yegatsha kanye nezindawo zokukhonza zoFakazi ezikulo lonke lelo zwe. Ngaphezu kwalokho, uFakazi kaJehova ngamunye angathweswa icala uma nje etholakala enza imisebenzi ehambisana nokukhonza uNkulunkulu. Kulindeleke ukuba iNkantolo Ephakeme ikhiphe isinqumo ngale ndaba ngo-Ephreli 5.
UDavid A. Semonian, umkhulumeli endlunkulu yomhlaba wonke yoFakazi uthi: “INdikimba Ebusayo yoFakazi BakaJehova ifuna ukwenza lesi simo esibucayi siqapheleke. Ukushushisa izakhamuzi ezingenalo udlame nezigcina umthetho njengokungathi zingamaphekula kuwukuyisebenzisa kabi imithetho elwisana nezinhlangano ezeqisayo. Lolu shushiso lumane nje lusekelwe ezinsolweni ezingamanga.”
OFakazi abaqali ukuba nomkhankaso walolu hlobo. Cishe eminyakeni engu-20 edlule, oFakazi babhala izincwadi ukuze bavikele ozakwabo baseRussia ababebhecwe ngamacala angekho ngezinye zeziphathimandla zangaleso sikhathi. Ngaphezu kwalokho, oFakazi baye benza neminye imikhankaso yokubhala izincwadi nakwamanye amazwe esikhathini esidlule, ukuze banxuse izikhulu zikahulumeni ukuba zivimbe ukushushiswa koFakazi. La mazwe ahlanganisa iJordan, iKorea neMalawi.
UMnu. Semonian uyanezela: “Ukufunda iBhayibheli, ukucula nokuthandaza nabantu enikhonza kanye nabo akusibo neze ubugebengu. Sithemba ukuthi lo mkhankaso wethu womhlaba wonke wokubhala izincwadi uzothinta izinhliziyo zezikhulu zaseRussia, ziyekwe lezi zenzo ezingafanele ezihlukumeza abafowethu esikhonza nabo.”
Abezindaba:
Emhlabeni-jikelele: uDavid A. Semonian, Ihhovisi lokwaziswa, +1-845-524-3000
ERussia: uYaroslav Sivulskiy, +7-812-702-2691


text:
Zithweswe icala izitshudeni ezifike noswidi othakwe ngensangu esikoleni
2018-01-11 12:30
Maine - Amaphoyisa aseMaine asekhiphele izingane ezine esezikhulile amasamanisi ngezinsolo zokufika esikoleni noswidi othakwe ngomthunzi wezinkukhu.
Amaphoyisa ase-Ellsworth akhiphele indoda eneminyaka engu-19 ubudala yakhona e-Ellsworth nezingane ezintathu amasamanisi ngokushushumbisa insangu.
Abezindaba iBanger Daily babike ukuthi amaphoyisa nothisha besikole baze ngalo swidi othakwe ngensangu obukeka njengoswidi wakwaJolly Ranchers, ngesikhathi omunye wabafundi ebikele othisha ngawo, ethi usuyatholakala nasesikoleni.
OLUNYE UDABA:Kuboshwe 4 ngezokudayisela abafundi izidakamizwa eF State
UGlenn Moshier wamaphoyisa ase-Ellsworth, uthe ngoLwesibili indoda eneminyaka engu-19 ubudala yafika nensangu esikoleni yayidayisela abafundi abathathu.
Bonke la bafundi bamisiwe esikoleni kanti kulindeleke ukuba bavele enkantolo, iHancock County Superior, ngoFebhuwari nangoMashi.
- AP


text:
Isahluko 23
1
“Awuyikuthutha indaba yamanga, ungafaki isandla sakho kubo ababi, ube ngufakazi wamanga.
2 “Awuyikulandela umbimbi ukuyokwenza okubi, ungafakazi ecaleni ngokulandela umbimbi, uphendukezele isahlulelo;
3 nompofu awuyikumvuna ecaleni lakhe.
4 “Uma ufumana inkabi yesitha sakho noma imbongolo yaso iduka, woyibuyisela nokuyibuyisela kuso.
5 Uma ubona imbongolo yalowo okuzondayo ilele phansi komthwalo wayo, wena-ke bese wukhetha ukuyiyeka, woyikhumula nokuyikhumula ninaye.
6 “Awuyikuphendukezela isahlulelo sompofu wakho ecaleni lakhe.
7 Deda ube kude nendaba yamanga; ungambulali ongenacala nolungileyo, ngokuba angiyikumyeka owonileyo.
8 “Awuyikwamukela isipho, ngokuba isipho siphuphuthekisa ababonayo, siphendukezele amazwi olungileyo.
9 Awuyikumcindezela umfokazi, ngokuba niyazi inhliziyo yomfokazi, lokhu naningabafokazi ezweni laseGibithe.
10 “Iminyaka eyisithupha uyakutshala izwe lakho, uvune izithelo zalo,
11 kepha ngomnyaka wesikhombisa uyakuliyeka libe yifusi ukuba abampofu babantu bakho badle; abakushiyayo makudliwe yizilwane zasendle; wenze njalo nangesivini sakho nangeminqumo yakho.
12 “Izinsuku eziyisithupha wosebenza umsebenzi wakho, uphumule ngosuku lwesikhombisa ukuba inkabi yakho nembongolo yakho ziphumule, bahlunyelelwe indodana yencekukazi yakho nomfokazi.
13 “Qaphelani konke lokho engikushilo kini, ningaphathi igama labanye onkulunkulu; lingezwakali liphuma emlonyeni wakho.
14 “Kathathu ngomnyaka wongigcinela umkhosi.
15 “Uzakugcina umkhosi wesinkwa esingenamvubelo, udle isinkwa esingenamvubelo izinsuku eziyisikhombisa, njengalokho ngakuyala, ngesikhathi esinqunyiweyo senyanga ka-Abibi, ngokuba waphuma ngayo eGibithe, kungabonakali muntu phambi kwami ongaphethe lutho,
16 nomkhosi wokuvuna wolibo lwemisebenzi yakho oyihlwanyelayo ensimini, nomkhosi wokubutha ngasekupheleni komnyaka, lapho ubutha imisebenzi yakho ensimini.
17 “Kathathu ngomnyaka bonke abesilisa bakho bayakubonakala phambi kweNkosi uJehova.
18 “Awuyikunikela ngegazi lomhlatshelo wami kanye nesinkwa esivutshelweyo. Amanoni omkhosi wami awayikusala bonke ubusuku kuze kuse.
19 “Ukuqala kolibo lwezwe lakho wokuletha endlini kaJehova uNkulunkulu wakho. Awuyikupheka izinyane lembuzi obisini lukanina.
20 “Bheka, ngiyathuma ingelosi phambi kwakho ukuba ikulondoloze endleleni, ikuyise endaweni engiyilungisileyo.
21 Yiqaphele, ulalele izwi layo, ungayicunuli, lokhu ayiyikuthethelela iziphambeko zenu, ngokuba igama lami likuyo.
22 Kepha uma ulalela nokulalela izwi layo, ukwenze konke engikukhulumayo, ngiyakuba yisitha sezitha zakho, ngiphambane nabaphambana nawe.
23 Ngokuba ingelosi yami izakuhamba phambi kwakho, ikuyise kuwo ama-Amori, namaHeti, namaPherizi, namaKhanani, namaHivi, namaJebusi. Ngiyakubachitha.
24 Awuyikubakhothamela onkulunkulu babo, ungabakhonzi, ungenzi njengokwemisebenzi yabo, kepha wobachitha impela, ubhidlize izithombe zabo.
25 Niyakumkhonza uJehova uNkulunkulu wenu, abusise ukudla kwenu namanzi enu; ngiyakususa izifo phakathi kwenu.
26 Akuyikuba khona ophunzayo noyinyumba ezweni lakini; ngiyakuliphelelisa inani lezinsuku zakho.
27 “Ngiyakuthuma ukwesabeka kwami phambi kwakho, ngibasanganise bonke abantu ozakufika kubo, ngenze ukuba zonke izitha zakho zikufulathele.
28 Ngiyakuthuma iminyovu phambi kwakho eyakuxosha amaHivi, namaKhanani, namaHeti phambi kwakho.
29 Angiyikubaxosha phambi kwakho ngomnyaka owodwa, funa izwe libe yihlane, izilwane zasendle zikwandele.
30 Ngiyakubaxosha phambi kwakho kancane kancane, ukuze wande, udle ifa lezwe.
31 “Ngiyakumisa imikhawulo yakho, kusukela eLwandle Olubomvu kuze kufike elwandle lamaFilisti, kusukela ehlane kuze kube semfuleni, ngokuba ngiyakunikela esandleni sakho abakhe kulelo zwe, wena ubaxoshe phambi kwakho.
32 Awuyikwenza sivumelwano nabo nawonkulunkulu babo.
33 Abayikuhlala ezweni lakini, funa bakwenze ukuba wone kimi, ngokuba uma ubakhonza onkulunkulu babo, kuyakuba lugibe kuwe.”


text:
Isahluko 15
1
“Ngasekugcineni kweminyaka eyisikhombisa njalo uyakwenza uyekelo.
2 Nansi indlela yoyekelo: Yilowo nalowo otshelekileyo uyakuyekela lokho akutshelekile umakhelwane wakhe; akayikukubiza kumakhelwane wakhe nakumfowabo, ngokuba uyekelo lukaJehova lumenyezelwe.
3 Kowezizwe ungakubiza, kepha noma yikuphi okwakho okukumfowenu, lokho isandla sakho siyakukuyekela.
4 Nokho ngabe kungabikho abampofu kuwe, ngokuba uJehova uyakukubusisa nokukubusisa ezweni uJehova uNkulunkulu wakho akunika lona libe yifa lakho ukuba ulidle,
5 uma ulalela nokulalela izwi likaJehova uNkulunkulu wakho kuphela, ugcine ukwenza yonke le miyalo engikuyala ngayo namuhla.
6 Ngokuba uJehova uNkulunkulu wakho uyakukubusisa njengokukwethembisa kwakhe, utsheleke izizwe eziningi, kepha ungatsheleki lutho kuzo; uyakubusa izizwe eziningi, kepha zona aziyikukubusa wena.
7 “Uma kukhona kuwe ompofu, omunye wabafowenu, phakathi kwelithile lamasango ezweni lakini uJehova uNkulunkulu wakho akunika lona, awuyikuyenza lukhuni inhliziyo yakho, ungamvaleli umfowenu ompofu isandla sakho,
8 kepha umvulele nokumvulela isandla sakho, umtsheleke impela okwanele ukudinga kwakhe akuswelayo.
9 Xwaya ukuba kungabikho mcabango omubi enhliziyweni yakho ngokuthi: ‘Umnyaka wesikhombisa, umnyaka woyekelo, ususeduze;’ iso lakho beseliba libi kumfowenu ompofu, ungamniki lutho, abesekhala kuJehova ngawe, kube yisono sakho.
10 Womnika nokumnika, inhliziyo yakho ingakhathazeki lapho umnika, ngokuba ngenxa yalokho uJehova uNkulunkulu wakho uyakukubusisa emsebenzini wakho wonke nakukho konke obeka kukho isandla sakho.
11 Ngokuba ompofu akasoze aphela ezweni; ngakho-ke ngiyakuyala ngithi: ‘Womvulela nokumvulela umfowenu isandla sakho, abaswelayo bakho nabampofu bakho ezweni lakini.’
12 “Uma umfowenu, umHeberu noma umHeberukazi, ethengiswa kuwe, akukhonze iminyaka eyisithupha, ngomnyaka wesikhombisa uyakumyekela ukuba ahambe.
13 Nxa umyekela ukuba ahambe, awuyikummukisa ze.
14 Uyakumthwesa nokumthwesa ngezimvu zakho, nangokwesibuya sakho, nangokwesikhamo sakho sewayini; njengalokho uJehova uNkulunkulu wakho ekubusisile, kanjalo womnika yena.
15 Uyakukhumbula ukuthi wawuyisigqila ezweni laseGibithe nokuthi uJehova uNkulunkulu wakho wakuhlenga; ngalokho ngiyakuyala ngale nto namuhla.
16 “Kuyakuthi uma ethi kuwe: ‘Angiyikusuka kuwe,’ lokhu ekuthanda wena nendlu yakho, ngokuba ehlala kahle kuwe,
17 uyakuthatha usungulo, ubhobozele indlebe yakhe emnyango, abeseba yinceku yakho kuze kube phakade. Nakuyo incekukazi yakho uyakwenze njalo.
18 “Makungabi lukhuni emehlweni akho lapho umyekela ukuba ahambe, ngokuba ukukhonzile iminyaka eyisithupha ngenxenye yemali yomqashwa; uJehova uNkulunkulu wakho uyakukubusisa kukho konke okwenzayo.
19 “Onke amazibulo amaduna azalwa ezinkomeni zakho nasezimvini zakho wowangcwelisela uJehova uNkulunkulu wakho; awuyikusebenza ngezibulo lezinkomo zakho, ungaligundi izibulo lezimvu zakho.
20 Uyakulidla phambi kukaJehova uNkulunkulu wakho iminyaka ngeminyaka endaweni uJehova ayakuyikhetha, wena nabendlu yakho.
21 Uma linesici, liqhuga, noma liyimpumputhe, noma yisiphi isici, awuyikunikela ngalo kuJehova uNkulunkulu wakho.
22 Uyakulidla phakathi kwamasango akho, ongcolileyo nohlambulukileyo ngokufananayo, njengensephe nendluzele.
23 Kuphela igazi lalo awuyikulidla; lithululele emhlabathini njengamanzi.


text:
Isahluko 1
1
Isiprofetho owasibonayo uHabakuki umprofethi.
2 Ngiyakukuncenga kuze kube nini, Jehova, ungezwa, ngikhala ngendluzula, ungasindisi, na?
3 Ungiboniselani ububi, ungibhekise ukukhathazeka na? Ngokuba ukuchitheka nendluzula kuphambi kwami; kukhona ukulwa, ukuxabana kuyaqhamuka.
4 Ngalokho umthetho uba buthakathaka, nokwahlulela akuphumi kuze kube nini, ngokuba omubi uhaqa olungileyo; ngalokho ukwahlulela kuphuma kuhlanekezelwe.
5 “Bonani phakathi kwabezizwe, nibheke, nimangale nokumangala, ngokuba wenza isenzo ezinsukwini zenu eningayikukholwa yiso, lapho silandwa.
6 Ngokuba bhekani, ngiyavusa amaKaledi, isizwe esibabayo nesiphulukundlelayo, esidabula ebubanzini bomhlaba ukuyokudla izindawo zokuhlala ezingeyizo ezaso.
7 Siyethusa, siyesabeka; kuphuma kuso ukwahlulela kwaso nesithunzi saso.
8 Amahhashi aso anejubane kunezingwe, anonya kunezimpisi zakusihlwa; abamahhashi baso bayaqinisela; yebo, bavela kude abamahhashi baso, bandiza njengokhozi oluphuthuma ukudla.
9 Zonke zifikela indluzula, ubuso bazo bujonga phambili; zibutha abathunjwa njengesihlabathi.
10 Yebo, sibhinqa amakhosi, nababusi balusulu kuso; sihleka zonke izinqaba, sinqwabela uthuli, sizithathe.
11 Bese sikhukhula njengomoya, sidlule, sizitholele icala, sona esimandla aso angunkulunkulu waso.”
12 Wena Jehova Nkulunkulu wami, oNgcwele, awungowasendulo na? Asiyikufa; Jehova, usinqumele ukwahlulelwa; wena Dwala, usimisele ukujeziswa.
13 Wena omehlo akho ahlambulukile ukuba ungaboni okubi, ungenakubheka ukuhlanekezela, ubhekelani abakhohlisayo, uthulelani lapho omubi egwinya olungileyo kunaye,
14 wenze abantu babe njengezinhlanzi zaselwandle, njengezilwanyana ezinwabuzelayo ezingenambusi phezu kwazo na?
15 Uyabakhipha bonke ngodobo, abadonse ngenetha, ababuthe ngenetha lakhe elihudulwayo; ngalokho uyathokoza, uyajabula.
16 Ngalokho uyahlabela inetha lakhe, ashisele inetha lakhe elihudulwayo impepho, ngokuba isabelo sakhe siyanona ngakho, kube mnandi ukudla kwakhe.
17 Ngalokho uyakuthulula inetha lakhe, abulale njalo izizwe ngokunganqamukiyo, na?


text:
Isahluko 17
1
Ngomnyaka weshumi nambili ka-Ahazi inkosi yakwaJuda uHosheya indodana ka-Ela waba yinkosi eSamariya kwa-Israyeli, wabusa iminyaka eyisihiyagalolunye.
2 Wenza okubi emehlweni kaJehova, nokho kungenjengamakhosi akwa-Israyeli ayephambi kwakhe.
3 Kwenyuka ukulwa naye uShalimaneseri inkosi yase-Asiriya; uHosheya waba yisikhonzi sakhe, wathela intela kuye.
4 Inkosi yase-Asiriya yafumana ugobe kuHosheya, ngokuba wayethume izithunywa kuSo inkosi yaseGibithe, engasenyusi ntela enkosini yase-Asiriya njengokwenza kwakhe imihla ngemihla; ngalokho inkosi yase-Asiriya yamvalela, yambopha etilongweni.
5 Inkosi yase-Asiriya yayisenyuka, yadabula izwe lonke, yenyukela eSamariya, yalivimbezela iminyaka emithathu.
6 Ngomnyaka wesishiyagalolunye kaHosheya, inkosi yase-Asiriya yalithatha iSamariya, yathumbela u-Israyeli e-Asiriya, yababeka eHala, naseHabori ngasemfuleni waseGozani, nasemizini yamaMede.
7 Kwaba njalo, ngokuba abantwana bakwa-Israyeli babonile kuJehova uNkulunkulu wabo owabakhuphula ezweni laseGibithe esandleni sikaFaro inkosi yaseGibithe, besaba abanye onkulunkulu,
8 bahamba ngezimiso zabezizwe uJehova abaxosha phambi kwabantwana bakwa-Israyeli nezamakhosi akwa-Israyeli azenzileyo.
9 Abantwana bakwa-Israyeli benza ngasese izinto ezingalungile kuJehova uNkulunkulu, bazakhela izindawo eziphakemeyo emizini yabo yonke ngasemibhoshongweni yabalindi nasemizini ebiyelweyo.
10 Bazimisela izinsika nawo-Ashera emagqumeni onke aphakemeyo naphansi kwayo yonke imithi eluhlaza,
11 bashisa khona impepho ezindaweni zonke eziphakemeyo njengokwenza kwabezizwe uJehova abaxosha phambi kwabo, benza izinto ezimbi ukumcunula uJehova,
12 bakhonza izithombe uJehova ashilo ngazo kubo ukuthi: “Aniyikwenza le nto.”
13 Nokho uJehova wayexwayisile o-Israyeli noJuda ngesandla sabo bonke abaprofethi nababoni ukuthi: “Phendukani ezindleleni zenu ezimbi, nigcine imiyalo yami nezimiso zami njengawo wonke umthetho engayala ngawo oyihlo nengawuthuma kini ngesandla sezinceku zami abaprofethi.”
14 Kepha abalalelanga; benza lukhuni intamo yabo njengentamo yawoyise abangakholwanga nguJehova uNkulunkulu wabo.
15 Badelela izimiso zakhe, nesivumelwano sakhe asenzayo nawoyise, nezixwayiso abaxwayisa ngazo, balandela okuyize, benza okuyize, balandela abezizwe ababebazungeza, uJehova abayale ngabo ukuthi abayikwenza njengabo.
16 Bashiya yonke imiyalo kaJehova uNkulunkulu wabo, bazenzela izithombe ezibunjiweyo, amathole amabili, benza no-Ashera, bakhuleka kulo lonke ibandla lasezulwini, bakhonza uBali.
17 Badabulisa amadodana abo namadodakazi abo emlilweni, babhula, benza imilingo, bazithengisela ukwenza okubi emehlweni kaJehova ukumcunula.
18 Ngalokho uJehova wathukuthelela u-Israyeli, wabasusa ebusweni bakhe; akusalanga muntu, isizwe sakwaJuda kuphela.
19 Naye uJuda akagcinanga imiyalo kaJehova uNkulunkulu wabo, kepha wahamba ngezimiso zakwa-Israyeli azenzileyo.
20 UJehova wala yonke inzalo ka-Israyeli, wayihlupha, wayinikela esandleni sabaphangi, waze wayilahla ebusweni bakhe.
21 Ngokuba wahlwitha u-Israyeli endlini kaDavide; bambeka uJerobowamu indodana kaNebati inkosi; uJerobowamu wamqubula u-Israyeli ukuba angamlandeli uJehova, wamonisa ngesono esikhulu.
22 Abantwana bakwa-Israyeli bahamba ezonweni zonke zikaJerobowamu azenzayo, abasukanga kuzo,
23 uJehova waze wamsusa u-Israyeli ebusweni bakhe njengokukhuluma kwakhe ngesandla sazo zonke izinceku zakhe abaprofethi. Wayesethunjwa u-Israyeli ezweni lakubo, wayiswa e-Asiriya kuze kube namuhla.
24 Inkosi yase-Asiriya yalanda abantu eBabele, naseKhutha, nase-Ava, naseHamati, naseSefarivayimi, yabahlalisa emizini yaseSamariya esikhundleni sabantwana bakwa-Israyeli; badla iSamariya, bahlala emizini yalo.
25 Kwathi ekuqaleni kokuhlala kwabo khona abamesabanga uJehova; ngalokho uJehova wathuma izingonyama phakathi kwabo, zabulala abanye kubo.
26 Base bekhuluma enkosini yase-Asiriya, bethi: “Abezizwe obasusileyo wabahlalisa emizini yaseSamariya abawazi umthetho kaNkulunkulu wezwe; ngalokho uthumile izingonyama phakathi kwabo; bheka, ziyababulala, ngokuba abawazi umthetho kaNkulunkulu wezwe.”
27 Inkosi yase-Asiriya yayisiyala ngokuthi: “Yisani khona omunye wabapristi enibathumbile lapho, ahambe ahlale khona, abafundise umthetho kaNkulunkulu wezwe.”
28 Wayesefika omunye wabapristi ababebathumbile eSamariya, wahlala eBethele, wabafundisa ukumesaba uJehova.
29 Kodwa zonke izizwe zazenzela onkulunkulu bazo, zababeka ezindlini zezindawo eziphakemeyo ezazenziwe ngamaSamariya, kwaba yileso naleso sizwe emizini esasihlezi kuyo.
30 Abantu baseBabele benza uSukoti Benoti, abantu baseKhuti benza uNerigali, abantu baseHamati benza u-Ashima,
31 ama-Avi enza oNibihazi noTharithaki, amaSefarivayimi ashisa abantwana bawo ngomlilo ko-Adirameleki no-Anameleki, onkulunkulu bamaSefarivayimi.
32 Kepha babemkhonza noJehova, bazenzela phakathi kwabo abapristi bezindawo eziphakemeyo ababahlabela ezindlini zezindawo eziphakemeyo.
33 Bamesaba uJehova, bakhonza nawonkulunkulu babo njengomthetho wezizwe ababesuswe phakathi kwazo.
34 Kuze kube namuhla benza njengemithetho yakuqala: abamesabi uJehova, abenzi njengezimiso, nezimemezelo zabo, nomthetho wabo, nemiyalo yabo uJehova ayala ngayo abantwana bakwaJakobe amutha u-Israyeli,
35 uJehova enza nabo isivumelwano, wabayala wathi: “Aniyikwesaba abanye onkulunkulu, ningakhothameli kubo, ningabakhonzi, ningabahlabeli;
36 kepha uJehova owanikhuphula ezweni laseGibithe ngamandla amakhulu nangengalo eyeluliweyo yena niyakumesaba, kuyena niyakukhothamela, nimhlabele yena;
37 izimiso nezimemezelo nomthetho nemiyalo anilobela khona yikho eniyakukugcina ukuba nikwenze; ningesabi abanye onkulunkulu;
38 aniyikukhohlwa isivumelwano engisenzile nani, ningesabi abanye onkulunkulu;
39 kepha niyakwesaba uJehova uNkulunkulu wenu; yena uyakunophula esandleni sazo zonke izitha zenu.”
40 Nokho abalalelanga, kodwa benza njengemithetho yabo yakuqala.
41 Zesaba-ke lezo zizwe uJehova, kepha zakhonza izithombe zazo ezibaziweyo, kanjalo nabantwana bazo nabantwana babantwana bazo; njengalokho benzile oyise, benze njalo nabo kuze kube namuhla.


text:
Isahluko 23
1 Khona uJesu wakhuluma ezixukwini nakubafundi bakhe,
2 wathi: “Ababhali nabaFarisi bahlezi esihlalweni sikaMose.
3 Ngakho-ke konke abanitshela khona, kwenzeni, nikugcine, kodwa ningenzi njengemisebenzi yabo; ngokuba bayakhuluma, bangenzi;
4 babopha imithwalo enzima, bayibeke emahlombe abantu; kepha bona abavumi ukuyifukula ngomunwe wabo.
5 “Kepha imisebenzi yonke yabo bayenza ukuba babonwe ngabantu; amafilakteriyu abo bawenza abe banzi, bawenze abe makhulu amachopho.
6 Bathanda izindawo ezingenhla ekudleni nezihlalo eziphambili emasinagogeni,
7 nokubingelelwa ezigcawini, nokubizwa ngabantu ngokuthi ‘Rabi’.
8 “Kepha nina maningabizwa ngokuthi ‘Rabi’; ngokuba munye umfundisi wenu, nina nonke ningabazalelwane.
9 Ningabizi muntu emhlabeni ngokuthi uyihlo; ngokuba munye uyihlo, osezulwini.
10 Futhi ningabizwa ngokuthi abaholi; ngokuba munye umholi wenu, uKristu.
11 Kodwa omkhulu kini akabe yisikhonzi senu.
12 Kepha yilowo nalowo oziphakamisayo uzakuthothiswa, nalowo ozithobayo uzakuphakanyiswa.
13 “Maye kinina babhali nabaFarisi, bazenzisi, ngokuba nivalela abantu umbuso wezulu! Ngokuba aningeni nina, nabangenayo anibavumeli ukungena.
14 Maye kinina babhali nabaFarisi, bazenzisi, ngokuba nidla izindlu zabafelokazi, nangokuzenzisa nenza imikhuleko emide! Ngalokho-ke niyakwamukeliswa ukulahlwa okukhulu.
15 “Maye kinina babhali nabaFarisi, bazenzisi, ngokuba nihamba ulwandle nomhlaba ukuba nithole nokuba iproselite lilinye, lithi selaba njalo nilenze indodana yesihogo ngokuphindiwe kunani!
16 “Maye kinina baholi abayizimpumputhe enithi: ‘Ofunga ithempeli akulutho, kodwa ofunga igolide lethempeli uzibophile!’
17 Ziwula, zimpumputhe, ngokuba yikuphi okukhulu kunegolide nethempeli elingcwelisa igolide na?
18 Futhi: ‘Yilowo ofunga i-altare akulutho, kodwa ofunga umnikelo ophezu kwalo uzibophile.’
19 Zimpumputhe, yikuphi okukhulu kunomnikelo ne-altare elingcwelisa umnikelo na?
20 Ngakho-ke ofunga i-altare ufunga lona nakho konke okuphezu kwalo.
21 Nofunga ithempeli ufunga lona nohlezi kulo.
22 Nofunga izulu ufunga isihlalo sobukhosi sikaNkulunkulu nohlezi phezu kwaso. 23:22 Math. 5:34.
23 “Maye kinina babhali nabaFarisi, bazenzisi, ngokuba nithela okweshumi kwesinkuntshane, nokwentshungu, nokodonqa, niyeke okunzima komthetho: ukwahlulela nesihawu nokukholwa! Benimelwe ukwenza lokhu, ningakuyeki nalokho.
24 Baholi abayizimpumputhe, nihluza insensane, niginge ikamela.
25 “Maye kinina babhali nabaFarisi, bazensizi, ngokuba nihlambulula ingaphandle lenkezo nesitsha, kepha ngaphakathi kugcwele impango nokuhuheka!
26 Mfarisi oyimpumputhe, hlanza kuqala ingaphakathi lenkezo, ukuze kuhlanzeke nengaphandle layo.
27 “Maye kinina babhali nabaFarisi, bazenzisi, ngokuba nifana namaliba acakiweyo abonakala emahle ngaphandle, kanti ngaphakathi agcwele amathambo abafileyo nokungcola konke!
28 Kanjalo nani ngaphandle nibonakala kubantu nilungile, kanti ngaphakathi nigcwele ukuzenzisa nobubi.
29 “Maye kinina babhali nabaFarisi, bazenzisi, ngokuba nakha amaliba abaprofethi, nihlobisa amathuna abalungileyo!
30 Nithi: ‘Uma sasikhona emihleni yawobaba, sasingayikuhlanganyela nabo egazini labaprofethi.’
31 Kanjalo niyazifakazela nina ukuthi ningamadodana ababulala abaprofethi.
32 Nani gcwalisani isilinganiso sawoyihlo.
33 “Zinyoka, nzalo yamabululu, niyakukubalekela kanjani ukulahlwa kwasesihogweni na?
34 Ngakho-ke, bhekani, mina ngithuma kini abaprofethi, nabahlakaniphileyo, nababhali; abanye kubo niyakubabulala, nibabethele; abanye niyakubashaya emasinagogeni enu, nibaxoshe imizi ngemizi
35 ukuba kufike phezu kwenu igazi lonke elilungileyo elachithwa emhlabeni, kusukela egazini lika-Abela olungileyo kuze kube segazini likaZakariya indodana kaBarakiya enambulala phakathi kwethempeli ne-altare.
36 Ngiqinisile ngithi kini: Konke lokhu kuyakufika phezu kwalesi sizukulwane.
37 “Jerusalema, Jerusalema, wena obulala abaprofethi nokhanda ngamatshe abathunyelwe kuwe, kukangaki ngithanda ukubuthela ndawonye abantwana bakho njengesikhukukazi sibuthela amazinyane aso phansi kwamaphiko aso, kepha anivumanga.
38 Bhekani, indlu yenu isisala nani.
39 Ngokuba ngithi kini: Anisayikungibona nize nithi: ‘Ubusisiwe ozayo egameni leNkosi.’ ”


text:
Isahluko 15
1“Mina ngingumvini owonawona, uBaba ungumlimi.
2 Yilelo nalelo gatsha elikimi, elingatheli izithelo, uyalisusa. Yilelo nalelo elithela izithelo uyalihlunga ukuba lithele kakhulu.
3 Nina senihlanzekile ngezwi engilikhulume kinina.
4 Hlalani kimi, nami kini. Njengalokhu igatsha lingethele izithelo ngokwalo, kuphela uma lihlala emvinini, kunjalo nani, kuphela uma nihlala kimi.
5 “Mina ngingumvini, nina ningamagatsha; ohlala kimi, nami kuye, lowo uthela izithelo eziningi; ngokuba ngaphandle kwami ningenze lutho.
6 Uma umuntu engahlali kimi, ulahlwa ngaphandle njengegatsha, abune; bawabuthe, bawaphonse emlilweni, ashe.
7 Uma nihlala kimi, namazwi ami ehlala kini, niyakucela enikuthandayo, nikwenzelwe.
8 UBaba uyakhazimuliswa ngalokhu ukuba nithele izithelo eziningi, nibe ngabafundi bami.
9 “Njengalokho uBaba engithandile, nami nginithandile; hlalani othandweni lwami.
10 Uma nigcina imiyalo yami, niyakuhlala othandweni lwami, njengalokho mina ngigcinile imiyalo kaBaba ngihlala othandweni lwakhe.
11 Nginitshelile lokho ukuba ukuthokoza kwami kube kini, nokuthokoza kwenu kugcwale.
12 “Yilo umyalo wami wokuba nithandane, njengalokho nginithandile.
13 Akakho onothando olukhulu kunalolo lokuba adele ukuphila kwakhe ngenxa yabahlobo bakhe.
14 Ningabahlobo bami, uma nenza lokhu enginiyala ngakho.
15 Angisasho ukuthi niyizinceku, ngokuba inceku ayikwazi ukuthi inkosi yayo yenzani, kepha ngithe ningabahlobo nina, ngokuba konke engikuzwile kuBaba nginazisile khona.
16 Aningikhethanga nina, kodwa mina nginikhethile nina, nganibeka ukuba niphume, nithele izithelo, nezithelo zenu zihlale ukuba noma yini eniyakukucela kuBaba egameni lami aninike khona.
17 Nginiyala ngalezo zinto, ukuze nithandane.
18 “Uma izwe linizonda, niyazi ukuthi langizonda mina ngaphambi kwenu.
19 Uma beningabezwe, izwe belizakuthanda okwalo, kepha lokhu ningesibo abezwe kodwa nganikhetha mina ezweni, kungalokho izwe linizonda.
20 Khumbulani izwi enganitshela lona mina lokuthi: ‘Inceku ayinkulu kunenkosi yayo.’ Uma bengizingele mina, nani bayakunizingela; uma begcina izwi lami, nelenu bayakuligcina.
21 Kepha konke lokho bayakukwenza kini ngenxa yegama lami, ngokuba bengamazi ongithumileyo.
22 Uma bengingafikile, ngakhuluma kubo, ngabe abanasono; kepha kalokhu kabanazaba ngesono sabo.
23 Ozonda mina uzonda noBaba.
24 Uma bengingenzanga phakathi kwabo imisebenzi engenziwanga ngomunye, ngabe abanasono, kepha kalokhu babonile, bangizonda nami noBaba.
25 Kodwa kunjalo ukuba kugcwaliseke izwi elilotshiweyo emthethweni wakubo lokuthi: ‘Bangizonda ngeze.’
26 “Nxa esefikile uMduduzi engiyakumthumela kini evela kuBaba, uMoya weqiniso, ophuma kuBaba, nguyena oyakufakaza ngami.
27 Nani niyafakaza, ngokuba beninami kwasekuqaleni.


text:
Isahluko 27
1
Ngalolo suku uJehova uyakuhambela ngenkemba yakhe elukhuni enkulu nenamandla uLeviyathani, inyoka esheshayo, uLeviyathani, inyoka ethandelayo, abulale udrako oselwandle.
2 Ngalolo suku kuyakuba khona isivini esinxanelekayo. “Hlabelelani ngaso.
3 Mina Jehova ngingumlindi waso, ngiyakusinisela njalo; funa soniwe, ngiyakusilinda ubusuku nemini.
4 Ukufutheka akukho kimi; sengathi kungaba khona amakhakhasi nameva! Bengiyakuwasukela ngokulwa, ngiwashise kanyekanye,
5 noma abambelele emandleni ami ukuba enze ukuthula nami, enzelane ukuthula nami.”
6 Ngezinsuku ezizayo uJakobe uyakugxila, u-Israyeli akhahlele, aqhakaze, bagcwalise ubuso bomhlaba ngezithelo.
7 Ubashayile njengalokho ebashayile ababashayayo na? Babulewe njengokubulawa kwababulewe nguye na?
8 Ngokubamukisa nangokubaxosha uyabajezisa; wabasusa ngomoya wakhe olukhuni ngosuku lomoya wasempumalanga.
9 Ngakho ububi bukaJakobe buyakuhlangulwa ngalokhu, lokhu kube yisithelo sonke sokususa isono sakhe, lapho enza ukuba onke amatshe e-altare avithizeke njengamatshe omcako, kungabe kusamiswa o-Ashera nama-altare empepho.
10 Ngokuba umuzi obiyelweyo uyize, nekhaya limukelwe, lishiyiwe njengehlane; ithole liyakuklaba khona, libuthise khona, lidle, liqede amahlamvu awo.
11 Lapho amagatsha awo esebunile, ayakwaphulwa, kufike abesifazane, baphembe umlilo kuwo, ngokuba bangabantu abangenakuqonda; ngalokho owabenzayo akayikubahawukela, nowababumbayo akayikuba namusa kubo.
12 Kuyakuthi ngalolo suku uJehova avuthuze ezikhwetshini zasemfuleni kuze kube semfuleni waseGibithe, nibuthwe abanye ngabanye nina bantwana bakwa-Israyeli.
13 Kuyakuthi ngalolo suku libethwe icilongo elikhulu, kufike ababelahlekile ezweni lase-Asiriya nabaxoshiweyo ezweni laseGibithe, bakhuleke kuJehova entabeni engcwele eJerusalema.


text:
Isahluko 19
1
“Phakamisa wena isililo ngezikhulu zakwa-Israyeli, uthi:
2 “ ‘Unyoko wayeyingonyamakazi enjani phakathi kwezingonyama! Yabuthisa phakathi kwamabhongo, yondla amawundlu ayo.
3 Yakhulisa elinye lamawundlu ayo, laba yibhongo; lafunda ukubamba impango, ladla abantu.
4 Izizwe zezwa ngalo, labanjwa emgodini wazo; zaliyisa ngezingwegwe ezweni laseGibithe.
5 “ ‘Nxa isilindile, yabona ukuthi ithemba layo liphelile; yathatha elinye lamawundlu ayo, yalenza ibhongo.
6 Lahambahamba phakathi kwezingonyama, liyibhongo; lafunda ukubamba impango, ladla abantu.
7 Labhidliza izinqaba zabo, lachitha imizi yabo, izwe lachitheka nokugcwala kwalo ngomsindo wokubhonga kwalo.
8 Izizwe zase zilihlelela nxazonke, zivela emazweni, zeneka phezu kwalo inetha, labanjwa emgodini wazo.
9 Zalifaka endlwaneni evaliweyo ngezingwegwe, zaliyisa enkosini yaseBabele, zalingenisa ezinqabeni ukuba izwi lalo lingabe lisezwakala ezintabeni zakwa-Israyeli.
10 “ ‘Unyoko wayenjengomvini, usahlezi ngokuthula, utshalwe ngasemanzini; wawunezithelo namahlumela ngenxa yamanzi amaningi.
11 Wawunezingatsha ezinamandla ezaba yizintonga zababusayo; isiqu sawo sasiphakeme phakathi kwamaqabunga amaningi, waze wabonakala phezulu phakathi kwamahlumela awo amaningi.
12 Kepha wasishulwa ngokufutheka, waphonselwa phansi, umoya wasempumalanga womisa izithelo zawo; isiqu sawo esiqinileyo saphulwa, sabuna, umlilo wasiqeda.
13 Manje usutshaliwe ehlane ezweni elishileyo nelomileyo.
14 Umlilo uphumile esiqwini sawo, wadla amagatsha awo nezithelo zawo, kwaze kwangabe kusaba khona kuwo igatsha eliqinileyo, nantonga yokubusa.’ Lokhu kuyisililo; makube yisililo.”


text:
Isahluko 9
1 Wathi edlula, wabona umuntu owayeyimpumputhe kwasekuzalweni kwakhe.
2 Abafundi bakhe bambuza bathi: “Rabi, ngubani owonayo, lona noma abazali bakhe, aze azalwe eyimpumputhe na?”
3 UJesu waphendula wathi: “Akonanga noma yena noma abazali bakhe, kodwa ukuze kubonakaliswe kuye imisebenzi kaNkulunkulu.
4 Ngimelwe ukusebenza imisebenzi yongithumileyo, kusesemini; buyeza ubusuku, lapho kungesebenze muntu.
5 Ngisekhona ezweni ngingukukhanya kwezwe.”
6 Eseshilo lokho wafela amathe emhlabathini, wenza udaka ngamathe, waninda amehlo ayo ngodaka.
7 Wathi kuyo: “Hamba uyogeza echibini laseSilowama,” okuhunyushwa ngokuthi oThunyiweyo; yamuka-ke, yageza, yeza ibona.
8 Ngakho abakhelene nayo nababeyibonile phambili iyisinxibi bathi: “Akusiye lo owayehlezi enxiba na?”
9 Abanye bathi: “Nguyena,” abanye bathi: “Qha, kepha ufana naye;” yena wathi: “Nginguye.”
10 Base bethi kuye: “Pho, amehlo akho avulwe kanjani na?”
11 Waphendula yena, wathi: “Umuntu othiwa uJesu wenza udaka, wagcoba amehlo ami, wathi kimi: ‘Yana eSilowama, ugeze.’ Ngaya, ngageza, ngabona.”
12 Bathi kuye: “Uphi yena na?” Wathi: “Angazi.”
13 Bamyisa kubaFarisi lowo okade eyimpumputhe.
14 Kwakuyisabatha mhla uJesu enza udaka, evula amehlo akhe.
15 Khona nabaFarisi futhi bambuza ukuthi ukuthole kanjani ukubona. Wathi kubo: “Waninda amehlo ami ngodaka, ngageza, sengiyabona.”
16 Ngakho abanye kubaFarisi bathi: “Lona kaveli kuNkulunkulu, lokhu engagcini isabatha.” Abanye bathi: “Umuntu oyisoni angazenza kanjani izibonakaliso ezinje na?” Kwaba khona ukwahlukana phakathi kwabo.
17 Khona baphinda bathi kuyo impumputhe: “Wena uthini ngaye, lokhu evule amehlo akho, na?” Yathi: “Ungumprofethi.”
18 Kepha abaJuda abakholwanga ngaye ukuthi wabeyimpumputhe nokuthi usethole ukubona, baze babiza abazali bakhe lowo osethole ukubona.
19 Bababuza bathi: “Lo uyindodana yenu enithi ngayo yazalwa iyimpumputhe na? Pho, isibona kanjani manje na?”
20 Abazali bakhe base bephendula bethi: “Siyazi ukuthi lo uyindodana yethu nokuthi wazalwa eyimpumputhe;
21 kepha ukuthi usebona kanjani kalokhu asazi, nokuthi ngubani ovule amehlo akhe asazi; mbuzeni yena, usekhulile, uzozikhulumela yena.”
22 Abazali bakhe basho lokho, ngokuba besaba abaJuda. Ngokuba abaJuda base bevumelene ngokuthi, uma ekhona ovuma ukuba unguKristu, kakhishwe esinagogeni.
23 Ngakho-ke abazali bakhe bathi: “Usekhulile, mbuzeni yena.”
24 Bambiza-ke ngokwesibili lowo muntu owabeyimpumputhe, bathi kuye: “Mnike uNkulunkulu udumo; thina siyazi ukuthi lowo muntu uyisoni.”
25 Yena wayesephendula ethi: “Nokuba uyisoni angazi; kunye engikwaziyo, ukuthi bengiyimpumputhe, manje sengiyabona.”
26 Bathi-ke kuye: “Wenzeni kuwe na? Uwavule kanjani amehlo akho na?”
27 Wabaphendula wathi: “Kade nginitshela, kepha anizwanga; nifunelani ukuzwa futhi na? Niyafuna yini nani ukuba ngabafundi bakhe na?”
28 Bamthuka bathi: “Nguwe ongumfundi wakhe, kepha thina singabafundi bakaMose.
29 Siyazi ukuthi uNkulunkulu wakhuluma kuMose, kodwa lo asimazi lapha evela khona.”
30 Waphendula lowo muntu, wathi kubo: “Lokhu kuyisimangaliso ukuthi nina anazi lapho evela khona, ingani uvule amehlo ami.
31 Siyazi ukuthi uNkulunkulu akazizwa izoni, kodwa uma umuntu emesaba uNkulunkulu, ayenze intando yakhe, uyamuzwa lowo.
32 Selokhu kwathini akuzange kuzwakale ukuthi ukhona owavula amehlo ozelwe eyimpumputhe.
33 Uma lo ebengaveli kuNkulunkulu, ubengenakwenza lutho.”
34 Baphendula, bathi kuye: “Wena wazalwa ezonweni ngokwempela, wena ufundisa thina na?” Base bemkhiphela phandle.
35 UJesu wezwa ukuthi bamkhiphele phandle; kwathi emfumana, wathi: “Uyakholwa yiNdodana kaNkulunkulu na?”
36 Waphendula yena, wathi: “Ingubani, Nkosi, ngize ngikholwe yiyo, na?”
37 UJesu wathi kuye: “Usuyibonile; okhuluma nawe yiyona.”
38 Wayesethi: “Ngiyakholwa, Nkosi.” Wakhuleka kuye.
39 Wathi uJesu: “Mina ngizele ukwahlulela kuleli zwe ukuba abangaboniyo babone, nababonayo babe yizimpumputhe.”
40 Labo kubaFarisi ababenaye bezwa lokho, bathi kuye: “Pho, nathi siyizimpumputhe na?”
41 Wathi kubo uJesu: “Ukuba beniyizimpumputhe, ngabe aninasono. Kepha manje nithi: ‘Siyabona;’ isono senu sihlezi.


text:
Isahluko 35
1
Izwi elafika kuJeremiya livela kuJehova ezinsukwini zikaJehoyakimi indodana kaJosiya, inkosi yakwaJuda, lathi:
2 “Yiya endlini yamaRekabi, ukhulume kuwo, uwangenise endlini kaJehova kwelinye lamakamelo ayo, uwaphuzise iwayini.”
3 Ngase ngithatha uJahazaniya indodana kaJeremiya kaHabasiniya nabafowabo, nawo onke amadodana akhe, nayo yonke indlu yamaRekabi,
4 ngabangenisa endlini kaJehova ekamelweni lamadodana kaHanani indodana ka-Igidaliya, umuntu kaNkulunkulu owayeseceleni kwekamelo lezikhulu elaliphezu kwekamelo likaMahaseya indodana kaShalumi, umlindisango.
5 Ngabeka phambi kwamadodana endlu yamaRekabi izimbizana ezigcwele iwayini nezindebe, ngathi kubo: “Phuzani iwayini.”
6 Kepha bathi: “Asiyikuphuza iwayini, ngokuba uJonadaba, indodana kaRekabi ubaba, wasiyala wathi: ‘Aniyikuphuza iwayini, nina namadodana enu, kuze kube nini,
7 futhi ningakhi indlu, ningahlwanyeli imbewu, ningatshali isivini, ningabi naso, ngokuba niyakuhlala ematendeni zonke izinsuku zenu ukuba nihlale izinsuku eziningi lapho nigogobele khona.’
8 Sililalele izwi likaJonadaba indodana kaRekabi ubaba kukho konke asiyala ngakho ukuba singaphuzi iwayini zonke izinsuku zethu, thina nawomkethu, namadodana ethu, namadodakazi ethu,
9 singakhi izindlu ukuba sihlale kuzo; futhi isivini, nensimu, nembewu asinakho.
10 Kepha sihlale ematendeni, salalela, senza njengakho konke uJonadaba ubaba asiyala ngakho.
11 Kwathi lapho uNebukadinesari, inkosi yaseBabele, enyukele ezweni, sathi: ‘Siyakuya nokuya eJerusalema, sisuke empini yamaKaledi nasempini yama-Aramu.’ Sase sakha-ke eJerusalema.”
12 Izwi likaJehova lafika kuJeremiya, lathi:
13 “Usho kanje uJehova Sebawoti, uNkulunkulu ka-Israyeli, uthi: Hamba usho kumadoda akwaJuda nakwabakhileyo eJerusalema, uthi: ‘Aniyikwamukela ukulaywa ukuba niwalalele amazwi ami na?’ usho uJehova.
14 ‘Agciniwe amazwi kaJonadaba indodana kaRekabi ayala ngawo amadodana akhe okuba angaphuzi iwayini; kuze kube namuhla awaliphuzanga, ngokuba alalela umyalo kayise. Nami ngikhulume kini, ngikhuluma njalonjalo, kepha kaningilalelanga.
15 Futhi ngithume kini zonke izinceku zami abaprofethi, ngibathuma njalonjalo, ngokuthi: “Ake nibuye, kube yilowo nalowo endleleni yakhe embi, nenze imisebenzi yenu ibe mihle, ningalandeli abanye onkulunkulu ukuba nibakhonze; khona niyakuhlala ezweni engilinike nina nawoyihlo.” Kepha anibekanga izindlebe zenu, aningizwanga.
16 Njengokuba amadodana kaJonadaba indodana kaRekabi egcinile umyalo kayise awayala ngawo, kepha laba bantu bengangilalelanga.’
17 “Ngalokho usho kanje uJehova uNkulunkulu Sebawoti, uNkulunkulu ka-Israyeli, uthi: ‘Bheka, ngiyakwehlisela phezu kukaJuda naphezu kwabo bonke abakhileyo eJerusalema konke okubi engikukhulume kubo, ngokuba ngikhulumile kubo kepha kabalalelanga, ngibabizile kepha kabaphendulanga.’ ”
18 UJeremiya wathi kuyo indlu yamaRekabi: “Usho kanje uJehova Sebawoti, uNkulunkulu ka-Israyeli, uthi: ‘Ngenxa yokuba niwulalele umyalo kaJonadaba uyihlo, nagcina yonke imiyalo yakhe, nenza ngakho konke aniyala ngakho,’
19 ngalokho usho kanje uJehova Sebawoti, uNkulunkulu ka-Israyeli, uthi: ‘UJonadaba indodana kaRekabi akayikunqunyelwa muntu wokuma phambi kwami kuze kube phakade.’ ”


text:
Thina angangena kudivayisi yakho ezilimele bese amafayela akho emuva.
ezilimele
System Phahlaza
Aluphenduli
Idivayisi ivaliwe
Black Screen
Virus
Skena kudivayisi yakho ukuze alulame idatha
Skena imemori khadi yakho ukuze alulame idatha
Phinda idatha yakho elahlekile nokuthula kwengqondo.
Qinisekisa idatha ngokuningiliziwe phambi yokutakula
Phinda iyiphi into ofuna kudivayisi
Ayinangozi idatha yakho kudivayisi nhlobo
Funda-kuphela, akukho idatha igcinwe noma leaked
interface enembile wonke umuntu ukuba alusebenzise
Zama isofthiwe mahhala izinsuku ezingu-30
Yebo! Wondershare Dr. Fone kuyinto! Usindise ukuphila kwami (e izithombe)! Ngiswele amazwi okumbonga esanele ekuthuthukiseni uhlelo olukhulu olungakaze!
ngu Carla
Ngathenga lokhu ngakho mina ilulame konke ku Mama wami Samsung Galaxy Ucingo emva format.
Ngu Matthew Trompf
I ngephutha kusulwe izithombe ngathatha kusuka Samsung S3 yami ebusuku ngacasuka ngakho ngoba izithombe zazenziwe indodakazi yami ingubo yomshado wokuqala \ 's zama. Ngathandazela ukuba lokhu kuzokwenzeka kanjani futhi nempela kwaba njalo !! Kwathatha isikhathi eside kodwa ngingathanda ngikwenze futhi Ngingaluleka umkhiqizo kunoma ubani !! Ngiyabonga futhi. Ngingumama wezingane ujabule kakhulu umakoti.
ngu Vib
Phinda wedatha esusiwe noma ilahleke kusuka Amadivayisi Android 6000+.
Susa isikrini ikhiyiwe kusuka Amadivayisi Android ngaphandle kokulahlekelwa idatha.
Khetha isipele idatha yakho ye-Android kukhompyutha futhi ulibuyise ngokwezidingo zakho.


text:
Lizothethwa ngonyaka ozayo elabasolwa ngokubulala umfana ngenxa ye-sunflower
2017-12-12 07:07
Mahikeng – Abesilisa ababili abasolwa ngokubulala umfana
oneminyaka engu-16 ubudala eColigny, eNorth West, lizothethwa ngoMashi 2018
icala labo.
UPieter Doorewaard, 26, noPhilip
Schutte, 34, bavele ekafuphi eNkantolo eNkulu eNorth West eMahikeng ngoMsombuluko
ntambama, kusho okhulumela iNational Prosecuting Authority uFrank Lesenyego kwiNews24.
Ukuthethwa kwecala kuhlelelwe
amasonto amabili – phakathi komhlaka 19 nomhlaka 23 Mashi, kuphinde kube
phakathi komhlaka 26 no-30 Mashi – kusho uLesenyego.
UDoorewaard noSchutte bathi
babamba uMoshoeu entshontsha ama-sunflower ngo-Ephreli 20 2017.
OLUNYE UDABA: Kudutshulwe obezama ukugebenga umuntu ebhange
Bathi babemhambisa esiteshini
samaphoyisa ngesikhathi ‘egxumela phansi’ ezama ukubaleka kade behamba ngeveni,
wephuka umqala.
Owazibonela uthi abasolwa
bamphushela phansi umufi.
Ezinye izakhamuzi zithi
wabulawa ngoba engumuntu omnyama. Ukufa kwakhe kwaqubula imibhikisho endaweni,
kwashisa nemizi.
UDoorewaard noSchutte bangaphandle ngebheyili ka-R5 000 umuntu
emunye.
- News24


text:
Ibhungu livume icala lokubulala nelokudlwengula intombazanyana
2017-12-13 07:00
Salt Lake City – Ibhungu elineminyaka
eng-18 ubudala livume icala lokudlwengula nelokubulala elenzeka ngo-2015.
Leli bhungu kuthiwa laluthela intombazane
eneminyaka engu-12 ubudala emzini wakubo ngemuva kokuyitshela ngekati elilahlekile.
UJayden Matthew Sterzer ulivumile icala
lokudlwengula enkantolo yezingane ngoMsombuluko.
Wayeneminyaka engu-15 ubudala ngesikhathi
amaphoyisa ethi waklinya uKailey Vijil wamshiya emadlelweni.
OLUNYE UDABA: Abantu abangaziwa bavulele ngenhlamvu emngcwabeni, kwashona ababili
USterzer kulindeleke alivume
necala lokubulala enkantolo yabantu abadala njengoba kwenziwe isivumelwano sokuba
uzogcinwa ejele lezingane aze ahlanganise iminyaka engu-21 ubudala.
I-Associated Press phambilini
yayingalisho igama lomsolwa ngenxa yokuthi wayesayingane futhi icala lakhe
lalisenkantolo yezingane.
Kugcine kutholakale ukuthi ukulungele
ukuba abhekane namacala akhe ngemuva kokwelashelwa isifo somqondo esingadalulwanga.
- AP


text:
Ukapteni we-Powerade South Africa A, u-Khaya Zondo ulindele umqhudelwano we-final onzima we-One-Day Triangular Series bedlala ne-India A uma bebhekana e-Assupol Tuks Oval ePitoli ngoLwesibili.
Womabili amaqembu ahlangana kabili emidlalweni yesixuku kumqhudelwano, obekubalwa khona i-Afghanistan A, iqembu lasekhaya linqoba umdlalo wokuqala ngama-wicket amabili futhi izivakashi zinqoba nge-wicket eyodwa kumdlalo wesibili.
Bobabili baphinde bahlula i-Afghanistan kabili, okubashiye bobabili belindele ukulwela indebe futhi u-Zondo uyavuma ukuthi kusondelene.
“i-final izobe imnandi,” kusho u-Zondo. “i-India ineqembu eliqinile, ngakho kuzoba umdlalo omuhle. Okwamanje u-1-1 kwi-series, ngakho kuzobamnandi lapha ngoLwesibili. Sithemba ukuthi singanqoba futhi kuzoba u-2-1, sithole ne-series.”
Ukunqoba kathathu ku-Zondo kanye neqembu lakhe banqobe ngama-bonus point futhi ukapteni ukholwa ukuthi bajabulele umqhudelwano okwamanje.
“Senzekahle uma sikhuluma ngokunqoba kathathu ngama-bonus point,” esho enezezela. “Sihlulwe emdlalweni owodwa futhi kwaba kwi-over yokugcina, ngakho ngijabulile ngemidlalo yethu.”
Bese, umqeqeshi u-Shukri Conrad ufuna abadlali baqhubeke nezinhlelo zomdlalo beya kwi-final.
“Kumele siqhubeke sikholelwe kulokho esikwenzayo,” esho echaza. “Ngicabanga ukuthi kujwayelekile ukuthi uma amaqembu engena kwi-final, siyazama futhi sishintshe indlela esidlala ngayo futhi sizame siziqoqe. Asidlali izimo ngendlela okudingeka ukuthi zidlalwe ngayo ngicabanga ukuthi lokho kumele kushintshe.”
“Kumele singene ngendlela efanayo futhi sizame kanye nokulwa ngendlela esenza ngayo izinto.”
Indawo eyodwa lapho u-Conrad angathanda ukubona benza kangcono isekushayeni, obekushintshashintsha. Ukuphosa kona bekuncomeka njengoba umqeqeshi efuna umdlalo ophelele kubadlali bakhe.
Unezezela wathi: “Ukuphosa bekukuhle okwamanje futhi ngathi lokho kungaqhubeka. Kusibekele kahle izinto.”
“Ngasekushayeni, saqala kahle, kodwa hayi okuphelele. Ngethemba singakushintsha lokho kuphelele kusasa.”
Umdlalo uzovezwa ku-SuperSport 8 futhi izovezwa naku-www.cricket.co.za kusukela ku-09:15.
Powerade South Africa A team:
Khaya Zondo (Hollywoodbets Dolphins, capt), Reeza Hendricks (bizhub Highveld Lions), Henry Davids (Multiply Titans), Heinrich Klaasen (Multiply Titans, wk), Farhaan Behardien (Multiply Titans), Dwaine Pretorius (bizhub Highveld Lions), Beuran Hendricks (bizhub Highveld Lions), Aaron Phangiso (bizhub Highveld Lions), Dane Paterson (WSB Cape Cobras), Junior Dala (Multiply Titans).


text:
Ungathanda ukufunda lesi sihloko ngalolu limi: %%?
IBhayibheli Elikuyi-Internet | INGUQULO YEZWE ELISHA YEMIBHALO ENGCWELE
Ungathanda ukufunda lesi sihloko ngalolu limi: %%?
18 UBhilidadi umShuhi waphendula wathi:
2 “Kuyoze kube nini niqede amazwi?Kufanele niqonde, ukuze kamuva sikhulume.
3 Kungani kufanele sibhekwe njengezilwane+Futhi sibhekwe njengabangcolile emehlweni enu?
4 Udwengula umphefumulo wakhe ngentukuthelo yakhe.Ingabe umhlaba uyoshiywa ngenxa yakho,Noma idwala liyogudluka endaweni yalo?
5 Ukukhanya kwababi nakho kuyocima+Nenhlansi yomlilo wakhe ngeke ikhanye.
6 Ngokuqinisekile ukukhanya kuyofiphala etendeni lakhe,+Futhi isibani sakhe siyocima kulo.
7 Izinyathelo zakhe zobungqabavu ziyothothana.Ngisho neseluleko sakhe siyomlahla.+
8 Ngoba izinyawo zakhe ziyomyeka impela angene enetheni,Futhi uyohamba phezu kokunjengenetha.+
9 Isicupho siyombamba ngesithende;+Ugibe+ lulokhu lumbambile.
10 Ufihlelwe intambo emhlabathini,Nesihibe endleleni yakhe.
11 Nxazonke, izinto ezesabisayo ezingazelelwe ngokuqinisekile zimenza agxume ngokwethuka,+Futhi zimjoja eduze.
12 Ubungqabavu bakhe buyaphela,Nenhlekelele+ ima ilungele ukumenza axhuge.
13 Iyodla izicucu zesikhumba sakhe;Izibulo lokufa liyodla amalunga akhe.
14 Lokho athembele kukho kuyosuswa ngenkani etendeni lakhe+Futhi kuyomyisa enkosini yezinto ezesabisa kakhulu.
15 Etendeni lakhe kuyohlala okungekhona okwakhe;Kuyovuvuzelwa isibabule+ phezu kwendawo yakhe yokuhlala.
16 Zona kanye izimpande zakhe ziyokoma ngaphansi,+Futhi, ngaphezulu, igatsha lakhe liyobuna.
17 Ukukhuluma ngaye ngokuqinisekile kuyoshabalala emhlabeni,+Futhi ngeke abe nagama ngaphandle esitaladini.
18 Bayomsunduza bamkhiphe ekukhanyeni angene ebumnyameni,Bamxoshe ezweni elikhiqizayo.
19 Ngeke abe nasizukulwane nanzalo phakathi kwabantu bakubo,+Futhi ngeke asalelwe muntu endaweni yakhe yobufokazi.
20 Abantu baseNtshonalanga bayolugqolozela impela usuku lwakhe bemangele,Futhi ukuqhaqhazela ngokuqinisekile kuyobamba ngisho nabantu baseMpumalanga.
21 Yilawa kuphela amatabernakele omenzi wobubi,Futhi yile indawo yomuntu ongazange amazi uNkulunkulu.”
Thumelela
Thumelela
INGUQULO YEZWE ELISHA YEMIBHALO ENGCWELE
Jobe 18
IsiZulu
Funda IBhayibheli Kuyi-Internet
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Umbono WeBhayibheli
Ingabe Kuyafaneleka Ukuthandaza “Kosanta”?
UMarie noTheresa babezibheka “njengamaKatolika amahle.” Bobabili babekholelwa “kosanta.” UMarie wayekholelwa ukuthi angathandaza kubo athole usizo. UTheresa wayethandaza njalo “kusanta” walapho ayehlala khona. Wayethandaza “nakusanta” ayeqanjwe ngegama lakhe.
NJENGOMARIE noTheresa izigidi zabantu emhlabeni wonke zithandaza kosanta bazo ukuze zithole izibusiso. Ngokwe-New Catholic Encyclopedia, “osanta bangabakhulumeli babantu, kanti ‘kuhle futhi kuyazuzisa’ ukuthandaza kubo ukuze sithole . . . izinzuzo kuNkulunkulu.”
Kodwa, uNkulunkulu uyibheka kanjani le ndaba? Ingabe uyakwamukela ukuthandaza “kosanta” ukuze basikhulumele kuYe? Cabangela lokho okushiwo yiBhayibheli.
Ingabe Kufanele Sithandaze “Kosanta”?
EBhayibhelini, igama lesiGreki elithi “santa” ezinguqulweni ezithile lisho “ongcwele.” Kodwa, akukho lapho iBhayibheli likhuluma khona ngesikhonzi esithembekile sikaNkulunkulu esithandaza “kusanta.” Kungani kunjalo? I-New Catholic Encyclopedia ithi kwaqala “ngekhulu lesithathu ukuba umkhuba wokukhulunyelwa osanta uqashelwe ngokucacile.” Lokhu kwenzeka eminyakeni engu-200 ngemva kokufa kukaKristu. Ngakho-ke, le mfundiso ayizange iqanjwe uJesu nabalobi beBhayibheli abaphefumulelwe ababhala ngenkonzo yakhe. Siyini isizathu?
IBhayibheli ligcizelela imfundiso yokuthi kufanele sithandaze kuNkulunkulu kuphela, senze kanjalo ngegama likaJesu Kristu. UJesu wathi, “Ngiyindlela neQiniso noKuphila. Akekho ongeza kuBaba ngaphandle kokuba eze ngami.” (Johane 14:6, i-Jerusalem Bible yamaKatolika) La mazwi acacile avumelana kahle nemfundiso kaJesu ekuMathewu 6:9-13. Lapho ecacisa indaba yomthandazo, uJesu wathi kubalandeli bakhe: “Khona-ke, kumelwe nithandaze ngale ndlela: Baba wethu osezulwini, malingcweliswe igama lakho. . . . ” (Mathewu 6:9) Kuyacaca ukuthi nguBaba wethu osezulwini kuphela okufanele sithandaze kuye. Leli qiniso lisekelwe esimisweni seBhayibheli esiyinhloko.
Ukuthandaza—Kuyisenzo Sokukhulekela
I-World Book Encyclopedia, ithi, “ukuthandaza kuwukubhekisa amazwi enhlonipho nemicabango kuNkulunkulu, konkulunkulu, konkulunkulukazi noma kwezinye izinto ezikhulekelwayo. . . . Ukuthandaza kuyindlela yokukhulekela ebalulekile cishe kuzo zonke izinkolo emhlabeni.” (Omalukeke abethu.) Zibuze, ‘Ingabe kuyafaneleka ukuguqa sikhulekele ngomthandazo noma ubani ongeyena uMdali noMniki-Kuphila wethu?’ (IHubo 36:9) UJesu wathi: ‘Abakhulekeli beqiniso bayokhulekela uBaba ngomoya nangeqiniso, ngoba ngempela uBaba ufuna abanjalo ukuba bamkhulekele.’ (Johane 4:23) IBhayibheli liphinde lithi uMdali wethu ufuna ‘sizinikela kuye kuphela.’—Duteronomi 4:24; 6:15.
Cabanga ngesibonelo somphostoli ongumKristu uJohane. Ngemva kokuthola imibono emangalisayo elotshwe encwadini yeBhayibheli yesAmbulo, lo mphostoli owayemangele ‘wawa phansi phambi kwezinyawo zengelosi’ eyayimbonise lezi zinto. Yasabela kanjani le ngelosi? Yathi, “Qaphela! Ungakwenzi lokho! Ngimane ngiyinceku kanye nawe nabafowenu . . . Khulekela uNkulunkulu.” (IsAmbulo 22:8, 9) Yebo, iBhayibheli liphinde liyagcizelela ukuthi kufanele sikhulekele uJehova uNkulunkulu kuphela.
Ngokuvumelana nalokho osekushiwo, uNkulunkulu kuphela obizwa ngokuthi ‘uMuzwi womthandazo.’ (IHubo 65:2) Ngaphezu kwalokho, njengoMninimandla onke, uyena yedwa onegunya, ulwazi namandla okuphendula noma yiziphi izicelo ezifanele ezenziwa ngomthandazo. (Jobe 33:4) Ngisho noJesu uqobo, wakuvuma ukulinganiselwa kwakhe. (Mathewu 20:23; 24:36) Nokho, nakuba kunjalo, uJesu Kristu unikwe igunya elikhulu, kuhlanganise nomsebenzi wokukhonza njengoMlamuleli wabantu.
Umlamuleli Onozwela
Nakhu okushiwo iBhayibheli ngoJesu: “Uyakwazi futhi ukusindisa ngokuphelele labo abasondela kuNkulunkulu ngaye, ngoba uyaphila ngaso sonke isikhathi ukuba abancengele.” (Hebheru 7:25) Ngamanye amazwi, uJesu angakhonza njengoMlamuleli onozwela kulabo ‘abaya ngaye kuNkulunkulu.’ Lokhu akusho ukuthi kufanele sithandaze kuJesu njengokungathi yena uyowudlulisela kuNkulunkulu umthandazo wethu. Kunalokho, kusho ukuthi sithandaza kuNkulunkulu ngegama likaJesu, ngaleyo ndlela siliqaphele igunya lakhe. Kungani uJesu enguMlamuleli ophelele?
Phakathi kokunye, uJesu waphila njengomuntu, okwamenza wakuqonda ngokwengeziwe ukuhlupheka kwabanye. (Johane 11:32-35) Okunye ukuthi wabonisa uthando lwakhe ngabantu ngokwelapha abagulayo, ukuvusa abafile nangokondla ngokomoya labo ababeza kuye. (Mathewu 15:29, 30; Luka 9:11-17) Wathethelela ngisho nabanezono. (Luka 5:24) Lokhu kusinika ithemba, ngoba uma sona, “sinomsizi kuBaba, uJesu Kristu, olungileyo.”—1 Johane 2:1.
Uthando nobubele bukaJesu buyizimfanelo okufanele sizame ukuzilingisa. Kuyiqiniso ukuthi, asigunyaziwe ukukhonza njengabalamuleli. Kodwa singabathandazela abanye. Empeleni, uthando kufanele lusishukumisele ukuba senze kanjalo. UJakobe wabhala, “Nithandazelane. Ukunxusa komuntu olungileyo, lapho kusebenza, kunamandla amakhulu.”—Jakobe 5:16.
UMarie noTheresa bawafunda la maqiniso ayigugu ngokuzihlolela iBhayibheli. OFakazi BakaJehova bayakunxusa ukuba nawe wenze kanjalo. Njengoba uJesu asho, ‘abakhulekela uNkulunkulu, kumelwe bakhulekele ngomoya nangeqiniso.’—Johane 4:24.


text:
Isahluko 68
1
Kumholi wokuhlabelela. ElikaDavide. Ihubo. Igama. Makavuke uNkulunkulu, zihlakazeke izitha zakhe; abamzondayo babaleka phambi kwakhe.
2 Bamukiswa njengokumukiswa komusi; njengokuncibilika kwengcina phambi komlilo ababi bachithwa phambi kukaNkulunkulu.
3 Kepha abalungileyo bayajabula; bayethaba phambi kukaNkulunkulu bethokoza nokuthokoza.
4 Hlabelelani kuNkulunkulu, nidumise igama lakhe; menzeleni umendo lowo odabula amahlane; igama lakhe linguJehova; yethabani phambi kwakhe,
5 uyise wezintandane, umahluleli wabafelokazi, uNkulunkulu endlini yakhe engcwele,
6 uNkulunkulu ohlalisa imihlalaqha ezindlini, akhiphele iziboshwa ekubuseni; ngabahlubukileyo bodwa abakhe ezweni elomileyo.
7 Nkulunkulu, ekuphumeni kwakho phambi kwabantu bakho, ekudabuleni kwakho ihlane, Sela
8 umhlaba wazamazama, izulu laconsa phambi kukaNkulunkulu, neSinayi lazamazama phambi kukaNkulunkulu, uNkulunkulu ka-Israyeli.
9 Wanisa imvula enkulu, Nkulunkulu; ifa lakho selahlulekile, waliqinisa.
10 Ibandla lakho lakha kulo; ngobuhle bakho wabalungisela abahluphekayo, Nkulunkulu.
11 INkosi iphumisa izwi; abesifazane ababika indaba ejabulisayo bayisixuku esikhulu.
12 Amakhosi ezimpi ayabaleka; ayabaleka wona; isifazane esihlezi ekhaya sabela impango.
13 Nxa nilala phakathi kwezibaya, kunjengamaphiko ejuba asibekelwa ngesiliva, izimpaphe zamaphiko alo ngegolide elikhazimulayo.
14 Nxa uSomandla ehlakaza amakhosi kulo, likhithika iqhwa eSalimoni.
15 Intaba yaseBashani iyintaba kaNkulunkulu; intaba yaseBashani iyintaba eneziqongo.
16 Nina zintaba ezineziqongo, yini ukuba niyibuke ngomhawu intaba uNkulunkulu athanda ukuhlala kuyo na? Yebo, uJehova uyakuhlala kuyo kuze kube phakade.
17 Izinqola zikaNkulunkulu ziyizinkulungwane ezingamashumi amabili, izinkulungwane nezinkulungwane; iNkosi iphakathi kwazo; iSinayi lisendaweni engcwele.
18 Wena wenyukela phezulu, wathumba izithunjwa, wamukela izipho kubantu nakwabahlubukileyo, ukuze uJehova uNkulunkulu ahlale khona.
19 Mayibongwe iNkosi. Iyasithwala imihla ngemihla; uNkulunkulu uyinsindiso yethu. Sela
20 Kithina uNkulunkulu unguNkulunkulu wezinkululo; ukukhipha ekufeni kungokukaJehova iNkosi.
21 Impela uNkulunkulu uyakuliphohloza ikhanda lezitha zakhe, ukhakhayi olunesihluthu lwalowo osahamba ezonweni zakhe.
22 INkosi yathi: “Ngiyakubabuyisa eBashani, ngibabuyise ekujuleni kolwandle
23 ukuba unyawo lwakho ulucwilise egazini, ulimi lwezinja zakho lube nesabelo salo ezitheni.”
24 Bayazibona izindwendwe zakho, Nkulunkulu, izindwendwe zikaNkulunkulu wami, iNkosi yami, ziya endlini engcwele.
25 Ngaphambili kuhamba abahlabeleli, ngasemuva abashaya ugubhu, ngaphakathi izintombi ezishaya izingubhu.
26 Bongani uNkulunkulu emihlanganweni; bongani iNkosi, nina bomthombo ka-Israyeli.
27 Nango uBenjamini, omncane, umbusi wabo, neviyo lezikhulu zakwaJuda, izikhulu zakwaZebuloni nezikhulu zakwaNafetali.
28 UNkulunkulu wakho ukumisele amandla akho; qinisa, Nkulunkulu, lokho ozenzela khona.
29 Ngenxa yethempeli lakho eJerusalema amakhosi ayakukulethela izipho.
30 Zikhuze izilwane zasemhlangeni, umhlambi wezinkunzi kanye namankonyane abantu, azithobise phansi ngezinqamu zesiliva; uyazihlakaza izizwe ezithanda ukulwa.
31 Izikhulu ziyakuvela eGibithe; amaKushe ayakwelulela ngokushesha izandla zawo kuNkulunkulu.
32 Nina mibuso yomhlaba mhubeleni uNkulunkulu, nidumise iNkosi, Sela
33 yona ekhwela phezu kwamazulu ezulu asendulo; bhekani, iyezwakalisa izwi layo, izwi elinamandla.
34 Nikani uNkulunkulu amandla; ubukhosi bakhe buphezu kuka-Israyeli; amandla akhe asemafwini.
35 Nkulunkulu, uyesabeka ezindaweni zakho ezingcwele; uNkulunkulu ka-Israyeli nguyena owenzela abantu amandla nokuqina; makadunyiswe uNkulunkulu.


text:
USOLA uhlelo olusha lokufakwa kukagesi umndeni wase-Swapo B osele dengwane emva kokuba umuzi wawo ushe wangqongqa ngesonto eledlule.
Lo mndeni wakwaXaba onamalungu amane uthi kumanje uncike komakhelwane emva kokuba ubuye emsebenzini wahlangabezana nobuhanguhangu bo mlilo obebucishwa omakhelwane.
Uathi yize belibikele ikhansela lakwa ward 30 uMnu Jay Singh bebengakakutholi ukusizakala njengoba besizwa omakhelwane nangezingubo zokulala.
Umnikazi womuzi uMnu Eric Xaba uthe basola isigubhu esisha sikagesi esifakiwe, njengoba abebekhona kwenzeka lesi sigameko bethi kuqale kwaqhuma sona. Ngonyaka odlule uMasipala uMsunduzi ngokuhlanganyela noMnyango wezeziMali KwaZulu-Natal bamemezela ukuthi kunemizi engama-2000 yase-Swapo, Nhlalakahle naseZinketheni ezongena ngaphansi kohlelo olusha lokufakelwa ugesi.
Kwathiwa imbangela yokufakwa kwawo ukugwema izigameko eziningi zokuxhunywa kwawo ngendlela engekho emthethweni eyaziwa ‘ngezinyokanyoka’.
Umndeni wakwaXaba ungeminye yemizi engaphansi kohlelo lokufakelwa ugesi umasipala kule ndawo.
Ekhuluma nephephandaba uXaba uthe: “Mina ngijwayele ukuba khona ekhaya, kodwa ngenhlanhla senzeke lesi sigameko nami ngingekho. Ngibuye nababuya emsebenzini sekugcwele omakhelwane bezama ukucisha umlilo.
“Sisele nalokhu esikugqokile kuphela njengoba kushe ngisho omazisi.”
Indodana ka Xaba uThembelani uthe basola ukuthi kube khona iphutha elenzekile ngenkathi kuxhunywa lo gesi omusha njengoba bebeshiye zonke izinto ezisebenza ngogesi zicishiwe.
“Bese kuphele isonto lo gesi ufakiwe njengoba bese kuphele u-R100 wokuqala obufakiwe, sesifake u-R750 lowo ogunyaziwe ukuthi siwufake. Asazi ukuthi kuthintekephi okube yiyona mbangela yokusha komuzi,” ephetha.
Ukhale ngokuthi yize sekuphele isonto balubika udaba, abekho asebeke bafika ukuzobabheka.
Lithintwa ngalolu daba ikhansela uMnu Singh ukuphikile ukuthi uke wabikelwa ngalolu daba, waqeda wavala ucingo. Okhulumela umasipala wase Msunduzi uNksz Nqobile Madonda uthe: “Uhlelo lokufakelwa ugesi seluqalile kule ndawo, kodwa ayikho imizi esafakelwe. Kungenzeka ukuthi uma uxhunyiwe kulo muzi, uxhunywe ngendlela engekho emthethweni.”


text:
Isahluko 17
1
Umthamo owomileyo kanye nokuthula ungcono kunendlu egcwele okuhlatshiweyo kanye nokuxabana.
2 Inceku eqondileyo iyabusa phezu kwendodana ehlazisayo; iyakudla ifa phakathi kwezelamani.
3 Ukhamba lokuncibilikisela lungolwesiliva, nesithando ngesegolide, kepha ovivinya izinhliziyo nguJehova.
4 Owenza okubi uqaphela izindebe zokona, nomqambimanga ubeka indlebe olimini olubi.
5 Oklolodela ompofu usola uMenzi wakhe, nothokoza ngengozi akayikuyekwa.
6 Abantwana babantwana bangumqhele wabadala, nodumo lwabantwana lungoyise.
7 Izindebe ezinobungcweti azifanele isiwula; kakhulu kangakanani umlomo wamanga isikhulu.
8 Isipho sinjengetshe elinqabileyo emehlweni omninilo: noma ebhekaphi, uyaphumelela.
9 Osibekela isiphambeko ufuna uthando, kepha onokondisa indaba wahlukanisa abahlobo.
10 Insolo ingena koqondileyo kunemivimbo eyikhulu koyisiwula.
11 Omubi ufuna ukuhlubuka kuphela; ngalokho kuyakuthunyelwa kuye isithunywa esinonya.
12 Umuntu makahlangane nebhere elaphuciwe amawundlu alo kunesiwula ebuwuleni baso.
13 Ophindisela okuhle ngokubi, ububi abuyikusuka endlini yakhe.
14 Ukuqala kokuxabana kunjengokuvula amanzi; ngalokho yeka inkani, ingakashisi.
15 Othetha omubi nolahla olungileyo bayisinengiso kuJehova bobabili.
16 Yini ukuba kube yimali esandleni sesiwula ukuthenga ukuhlakanipha, kungekho ukuqonda, na?
17 Umngane uthanda ngezikhathi zonke, nomzalwane uzalwa ekuhluphekeni.
18 Umuntu oswela ingqondo unikana nomunye izandla, abe yisibambiso phambi komakhelwane wakhe.
19 Othanda ukuxabana uthanda isiphambeko; owenza umnyango wakhe ukuba uphakame ufuna ukubhujiswa.
20 Onenhliziyo ephambeneyo akafumani okuhle; onolimi oluyisigwegwe uwela engozini.
21 Ozala isiwula kulusizi kuye; uyise wesiwula akathokozi.
22 Inhliziyo eyenamileyo iyikhambi elihle, kepha umoya owaphukileyo uyomisa amathambo.
23 Omubi uyamukela umvuzo okhishwa esifubeni ukuba aphambukise izindlela zokwahlulela.
24 Ukuhlakanipha kuphambi koqondileyo, kepha amehlo esiwula asemikhawulweni yomhlaba.
25 Indodana eyisiwula ilusizi kuyise nokubaba kowayizalayo.
26 Ukuhlawulisa olungileyo akukuhle, nokushaya abaqotho akulungile.
27 Obamba amazwi akhe unokwazi; onomoya opholileyo ungumuntu oqondileyo.
28 Nesiwula lapho sithule kuthiwa isihlakaniphi; ovala umlomo wakhe ungoqondileyo.


text:
SopCast
-
Inguqulo:
-
-
Ulimi:
-
Thwebula SopCast
Incazelo:
Izici Main:
- Gcina ividiyo nethelevishini nge-internet
- Ikhono ukudala ishaneli sakho siqu for video yokudlulisela in the inethiwekhi
- Imininingwane yesiteshi
- Izimpendulo module zemibuzo athandwayo
Amazwana on SopCast:
SopCast Ahlobene software:
Le service ifu yokudlala ukudlala imidlalo on the ubuchwepheshe video ukusakaza. Isofthiwe kunikeza ukudlala imidlalo olindele kunazo on the kumadivayisi ne low system nemingcele.
Isofthiwe for the ukubukela inthanethi amabhayisikobho nezinhlelo ze-TV kuleli inqubo thwebula. Isofthiwe isethi elikhulu video of izinhlobo ezahlukene kanye iqinisekisa a high quality ukudlala.
Popular ithuluzi ukusakaza emfudlaneni abezindaba ku-intanethi. Isofthiwe isekela izilungiselelo ukusakaza ukukhulisa izinga video.
Ithuluzi ukuguqula ikhompyutha yakho ibe isikhungo abezindaba noma ekhaya yemidlalo. Isofthiwe kusekela elawulwa kude futhi likuvumela ukuxhuma anezele.
Isofthiwe osakaza le video zokwakha internet. Isofthiwe isekela ukusakazwa video ukusakaza kusuka computer futhi ikhamera on the popular video amasevisi.
Isofthiwe ukubuka ithelevishini yokusakaza evela emhlabeni wonke. Isofthiwe kuhlanganisa iziteshi eziningi zomhlaba TV iziteshi izinhlobonhlobo ezihlukene radio.
Ithuluzi ukubonisa ukusebenza uhlelo kanye ukudizayina desktop. Isofthiwe ikuvumela ukubuka izilungiselelo computer ezahlukene.
The popular iklayenti sesifufula ukulanda futhi wabelane amafayela kwi-inthanethi. Isofthiwe ine imisebenzi ewusizo futhi ikuvumela ukuba ukuxhuma anezele.
Isofthiwe lokwabelana ukuba thwebula amafayela emidiya. Isofthiwe iqukethe search engine enamandla ukuthola ngokushesha amafayela ezidingekayo.
Isofthiwe kuthola ngishiyeka ohlelweni bese iwasusa. Uhlelo inikeza search ephephile kwi internet kanye bavikeleke izigebengu.
A software sifaniso ezibukwayo okuhlukile ezahlukene ifayela efanayo mayelana umehluko kanye ukuvumelanisa izinguquko kwethulwa.
Isofthiwe yakhelwe ubuyisele uhlelo ku ngokuchofoza izinkinobho ezimbalwa ngaphandle kokusebenzisa abezindaba oqalisekayo.
Ithuluzi elula ukubuyekeza abashayeli ihluzo ikhadi kusukela inkampani NVIDIA. Isofthiwe ikuvumela ukusetha izilungiselelo elikhulu imidlalo ethandwa.
Isofthiwe inhlanganisela yezimpawu elikhulu amathuluzi ukufaka ikhowudi kwimininingo yonke. Kukhona kungenzeka ukufaka ikhowudi kwimininingo yonke okuqukethwe the angaphandle kanzima kanye nezinye izinto ezithwala idatha.
Isofthiwe ukuvumelanisa idatha phakathi kwekhompyutha kanye Windows Phone idivayisi. Isofthiwe kwenza ukuba ubuyekeze uhlelo yokusebenzisa yedivaysi kanye ukulawula uhlu lokudlala wezincwadi abezindaba.
Bona software xaxa
Operation izinhlelo:
- Windows
- Android
Top software:
Bona software xaxa


text:
ISIFUNDO 15
Abadala Balinceda Njani Ibandla?
Enhlanganisweni yethu kasila bafundisi ababhadalwayo. Njengoba kwakunjalo kuqalisa ibandla lobuKhristu, ababonisi abafaneleyo lamuhla babekwa ‘njengabelusi bebandla likaNkulunkulu.’ (ImiSebenzi 20:28) Abadala laba bangamadoda alobuhlobo obuqinileyo loJehova. Bakhokhela njalo beluse ibandla ‘bengabanjwa ngamandla, kodwa ngenxa yokuthanda kwabo, bengelamhawu wemali, kodwa befisa ukusiza.’ (1 Phetro 5:1-3) Kuyini abasenzela khona?
Balendaba lathi njalo bayasivikela. Abadala banika isiqondiso esivela eMibhalweni njalo basiza ibandla ukuthi lihlale liseduze loJehova. Abadala kababusi abantu bakaJehova kodwa benza babe lenhlalakahle njalo benza bajabule ngoba bayakwazi ukuthi uNkulunkulu nguye obanike lo msebenzi oqakathekileyo. (2 Khorinte 1:24) Njengomalusi onakekela imvu ngayinye ngonanzelelo, abadala bayazama ukwazi ilunga ngalinye lebandla.
Basifundisa ukwenza intando kaNkulunkulu. Iviki ngayinye abadala bayasifundisa emihlanganweni yebandla ukuze baqinise ukholo lwethu. (ImiSebenzi 15:32) Amadoda la, azinikeleyo akhokhela umsebenzi wokutshumayela njalo asebenza lathi esifundisa izinto ezitshiyeneyo eziphathelene lokutshumayela.
Bakhuthaza omunye lomunye wethu. Abadala abasemabandleni ethu basinceda ukuthi siqinise ubuhlobo bethu loJehova ngokusivakatshela emakhaya ethu lokukhuluma lathi eWolu loMbuso ukuze basincede njalo basiduduze ngeMibhalo.
Eminye imisebenzi abalayo ngaphandle kweyebandla ngeyokuziphilisa lokunakekela izimuli zabo. Konke lokhu kudinga isikhathi sabo. Kumele sibahloniphe abafowethu laba abasebenza nzima.
Yiwuphi umsebenzi wabadala bebandla?
Abadala batshengisa njani ukuthi bayakukhathalela?


text:
Isahluko 3
1
USolomoni wayeseqala ukwakha indlu kaJehova eJerusalema entabeni yaseMoriya, lapho uJehova abonakala khona kuDavide uyise, nalapho eselungisile khona endaweni kaDavide esibuyeni sika-Orinani umJebusi.
2 Waqala ukwakha ngolwesibili lwenyanga yesibili ngomnyaka wesine wokubusa kwakhe.
3 Yilesi isisekelo uSolomoni asibekela ukuba kwakhiwe indlu kaNkulunkulu: ubude ngezingalo zesilinganiso esidala babuyizingalo ezingamashumi ayisithupha, ububanzi babuyizingalo ezingamashumi amabili.
4 Umpheme owawuphambi kwendlu ende malungana nobubanzi bendlu wawuyizingalo ezingamashumi amabili, nokuphakama kwakuyikhulu namashumi amabili; wawunameka phakathi ngegolide elicwengekileyo.
5 Indlu enkulu wayembesa imisayipuresi, wayinameka ngegolide elihle, waqopha kulo amasundu namaketanga.
6 Wayihlobisa indlu ngamatshe ayigugu ukuze ivunuliswe; igolide laliyigolide laseParivayimi.
7 Wanameka nendlu, nemishayo, nemibundu, nezindonga zayo, neminyango yayo ngegolide, waqopha amakherubi ezindongeni.
8 Wenza indlu engcwelengcwele; yayimalungana nobubanzi bendlu; ubude bayo babuyizingalo ezingamashumi amabili, nobubanzi bayo babuyizingalo ezingamashumi amabili; wayinameka ngegolide elihle, lingamatalenta angamakhulu ayisithupha.
9 Isisindo sezipikili sasingamashekeli angamashumi ayisihlanu egolide. Amakamelo angaphezulu wawanameka ngegolide.
10 Endlini engcwelengcwele wenza amakherubi amabili aqoshiweyo; bawanameka ngegolide.
11 Amaphiko amakherubi ayeyizingalo ezingamashumi amabili; iphiko lelinye laliyizingalo eziyisihlanu, lathinta odongeni lwendlu; elinye iphiko nalo laliyizingalo eziyisihlanu, lathinta ephikweni lelinye ikherubi.
12 Iphiko lelinye ikherubi laliyizingalo eziyisihlanu, lathinta odongeni lwendlu; elinye iphiko laliyizingalo eziyisihlanu nalo, lafinyelela ephikweni lelinye ikherubi.
13 Amaphiko alawo makherubi azelula izingalo ezingamashumi amabili; ema ngezinyawo zawo, ubuso bawo bubheke endlini.
14 Wenza isihenqo ngokuluhlaza nangokububende nangokubomvu, nangelineni elicolekileyo, wabeka kuso amakherubi.
15 Wenza ngaphakathi kwendlu izinsika ezimbili, ukuphakama kwazo kwakuyizingalo ezingamashumi amathathu nanhlanu; isihloko esasingaphezu kwaleyo naleyo sasiyizingalo eziyisihlanu.
16 Wenza amaketanga egumbini, wawabeka ezihlokweni zezinsika; wenza amapomegranati ayikhulu, wawabeka emaketangeni.
17 Wazimisa izinsika phambi kwethempeli, enye ngakwesokunene nenye ngakwesokhohlo, wabiza igama lengakwesokunene ngokuthi uJakini negama lengakwesokhohlo ngokuthi uBowazi.


text:
Isahluko 93
1
UJehova uyinkosi, wembethe ubukhosi; uJehova wembethe, ubhince amandla. Nezwe limi liqinile, lingazanyazanyiswa.
2 Isihlalo sakhe sobukhosi simi siqinile kwasendulo; wena ukhona kwaphakade.
3 Imifula iphakamisile, Jehova, imifula iphakamisile ukuholoba kwayo; imifula iphakamisa ukuduma kwayo.
4 UJehova ophakeme unamandla kunokuholoba kwamanzi amaningi, kunokuduma kwamadlambi olwandle.
5 Ukufakaza kwakho kuqinisekile kakhulu. Ubungcwele buyifanele indlu yakho, Jehova, kuze kube phakade.